pythainlp/thai-wiki-dataset-v4 huggingface dataset:
คลองพระโขนง

คลองพระโขนง เป็นคลองที่อยู่ในเขตคลองเตย เขตวัฒนา และเขตสวนหลวง กรุงเทพมหานคร ขุดแยกจากแม่น้ำเจ้าพระยาฝั่งตะวันออก บริเวณท่าเรือกรุงเทพ ไปต่อกับคลองประเวศบุรีรมย์ คลองยาว 14.5 กิโลเมตร
ประวัติ.
แต่เดิมเป็นคลองธรรมชาติลักษณะคดเคี้ยว ปากคลองพระโขนงเป็นที่ตั้งของเมืองพระประแดงเดิม บริเวณนั้นแต่เดิมเป็นที่ตั้งวัดหน้าพระธาตุหรือวัดมหาธาตุ (ภายหลังผาติกรรมเพื่อสร้างท่าเรือคลองเตยเมื่อ พ.ศ. 2480) มีชุมชนขนาดใหญ่เนื่องจากมีวัดพระธาตุประจำเมือง 
ต่อมาในสมัยพระบาทสมเด็จพระนั่งเกล้าเจ้าอยู่หัวโปรดเกล้าฯ ให้ขุดเชื่อมคลองหนองบอนกับแม่น้ำเจ้าพระยา ความยาวประมาณ 10 กิโลเมตร เมื่อปี พ.ศ. 2380 แล้วเสร็จในปี พ.ศ. 2383 ผู้ดำเนินการขุดคือ สมเด็จเจ้าพระยาบรมมหาพิไชยญาติ (ทัต บุนนาค) ภายหลังการขุดคลอง ได้อพยพชาวมลายูจากปัตตานีเข้ามาอยู่อาศัยบริเวณฝั่งคลอง กลุ่มคนที่กวาดต้อนมาเพื่อเป็นแรงงานในการเพาะปลูกข้าวเพื่อส่งเป็นเสบียงให้กองทัพ
เมื่อ พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว มีการขุดคลองถนนตรง (ถนนพระรามที่ 4 ในปัจจุบัน) เชื่อมต่อบางนากับคลองผดุงกรุงเกษม โปรดเกล้าโปรดกระหม่อมให้เจ้าพระยาทิพากรวงศมหาโกษาธิบดี (ขำ บุนนาค) จ้างจีนขุดคลองพระโขนงออกไปทะลุถึงแม่น้ำเจ้าพระยา เป็นคลองกว้าง 6 วา ลึก 6 ศอก ยาว 207 เส้น 2 วา 3 ศอก บริเวณคลองพระโขนงเกิดเป็นตลาดริมน้ำ เกิดเรือนแถวไม้ตั้งอยู่ริมน้ำตลอดแนวคลองจนสุดทางที่โรงน้ำแข็ง
ในรัชสมัยพระบาทสมเด็จพระจุลจอมเกล้าเจ้าอยู่หัว ทรงประกาศใช้พระราชบัญญัติ "ประกาศขุดคลอง" ใน พ.ศ. 2420 และได้โปรดเกล้าฯ ให้ขุดคลองพระโขนงไปเชื่อมกับคลองด่าน ออกสู่แม่น้ำบางปะกง จังหวัดฉะเชิงเทรา และเรียกคลองที่ขุดต่อออกไปว่า "คลองประเวศบุรีรมย์" และให้ขุดคลองแยกจากคลองประเวศบุรีรมย์ อีก 4 คลอง คือ คลองหนึ่ง คลองสอง คลองสาม และคลองสี่ เริ่มขุดตั้งแต่ พ.ศ. 2421 แล้วเสร็จในปี พ.ศ. 2423
ปัจจุบันคลองพระโขนงมีการใช้เรือเป็นการสัญจร ทั้งเรือส่วนตัวและเรือโดยสารประจำทาง ซึ่งเปิดบริการเฉพาะตอนกลางวัน เชื่อมต่อพื้นที่ย่านพระโขนง ริมถนนสุขุมวิท ไปจนถึงตลาดเอี่ยมสมบัติ ริมถนนศรีนครินทร์
สถานที่สำคัญ.
ริมคลองพระโขนงเป็นที่ตั้งของวัดและมัสยิดหลายแห่ง อันแสดงถึงกลุ่มชาติพันธ์ต่าง ๆ ได้แก่ วัดสะพาน วัดใต้ วัดมหาบุศย์ วัดยาง วัดทองใน วัดต้นไทรย์ (มอญสร้าง) วัดปากบ่อ วัดขจรศิริ (ขอมสร้าง) และมัสยิดอัลกุ๊บรอ (สุเหร่าใหญ่คลองเคล็ด) มัสยิดแห่งแรกของเขตสวนหลวงอายุกว่า 200 ปี ซึ่งมีหลักฐานว่าสร้างขึ้นเมื่อ พ.ศ. 2332
ศาลแม่นากพระโขนงที่ตั้งอยู่ในวัดมหาบุศย์ เป็นที่เคารพสักการะ ซึ่งเชื่อว่าเกิดขึ้นจริงในปลายสมัยรัชกาลที่ 3 ภายหลังมีการนำมาสร้างเป็นละครโทรทัศน์และภาพยนตร์หลายครั้ง หม่อมราชวงศ์คึกฤทธิ์ ปราโมช ได้เขียนบันทึกเอาไว้ว่า เมื่อ พ.ศ. 2468 ซึ่งเป็นสมัยที่ท่านยังเป็นเด็ก ท่านเคยเห็นเรือนของแม่นากด้วย เป็นเรือนลักษณะเหมือนเรือนไทยภาคกลางทั่วไปอยู่ติดริมคลองพระโขนง
คลองประเวศบุรีรมย์

คลองประเวศบุรีรมย์  เป็นคลองขุดที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้เจ้าพระยาสุรวงศ์ไวยวัฒน์ให้ขุดต่อจากคลองพระโขนงไปเชื่อมกับ แม่น้ำบางปะกง จังหวัดฉะเชิงเทรา เรียกคลองที่ขุดต่อออกไปว่า "คลองประเวศบุรีรมย์" และให้ขุดคลองแยกจากคลองประเวศบุรีรมย์ อีก 4 คลอง คือ คลองหนึ่ง คลองสอง คลองสาม และคลองสี่ เริ่มขุดตั้งแต่ พ.ศ. 2421 แล้วเสร็จในปี พ.ศ. 2423 มีความยาวทั้งสิ้น 1150 เส้น (46 กิโลเมตร)
ในการขุดคลองประเวศบุรีรมย์ พระบาทสมเด็จพระจุลจอมเกล้าเจ้าอยู่หัวทรงประกาศใช้พระราชบัญญัติ "ประกาศขุดคลอง" ใน พ.ศ. 2420 พระราชทานเงินทุนจากกระทรวงพระคลังมหาสมบัติจำนวน 80000 บาท ส่วนทุนสร้างที่เหลือเป็นเงิน 32,752 บาท ทรงให้ราษฎรช่วยเสียค่าขุดคลอง โดยจะได้รับผลประโยชน์จากการจับจองที่ดินสองฝั่งคลองเป็นค่าตอบแทน
ต่อมาเมื่อที่ดินคลองประเวศบุรีรมย์ไม่เพียงพอกับความต้องการของราษฎร จึงได้ช่วยกันออกเงินจ้างจีนขุดคลองแยก อีก 4 คลอง คือ คลองหนึ่ง คลองสอง คลองสาม และคลองสี่
การเลือกตั้ง

การเลือกตั้ง  เป็นกระบวนการวินิจฉัยสั่งการอย่างเป็นทางการซึ่งประชาชนเลือกปัจเจกบุคคลเพื่อดำรงตำแหน่งทางการเมือง การเลือกตั้งเป็นกลไกปกติที่ใช้ในระบอบประชาธิปไตยแบบมีผู้แทนมาตั้งแต่คริสต์ศตวรรษที่ 17 การเลือกตั้งอาจเพื่อเลือกผู้ดำรงตำแหน่งในสภานิติบัญญัติ หรือฝ่ายบริหารและตุลาการ และสำหรับรัฐบาลภูมิภาคและท้องถิ่น กระบวนการนี้ยังใช้ในองค์การเอกชนและธุรกิจ ตลอดจนสโมสรจนถึงสมาคมและบริษัท
สำหรับปัจจุบัน การเลือกตั้งมีวัตถุประสงค์ เพื่อให้เกิดการหล่อหลอมเจตจำนงและความคิดเห็นทางการเมืองของประชาชน เพื่อให้เกิดความชอบธรรมแก่ผู้ปกครอง และเป็นเครื่องมือในการใช้ควบคุมการใช้อำนาจรัฐ ถือเป็นการแสดงเจตจำนงแห่งรัฐ ซึ่งการเลือกตั้งระดับรัฐมีองค์ประกอบ 5 ประการ คือ หลักการเลือกตั้งโดยทั่วไป โดยเสมอภาค โดยตรง โดยลับ และโดยเสรี
หนักแผ่นดิน

หนักแผ่นดิน เป็นเพลงที่แต่งเมื่อ พ.ศ. 2518 ใช้เปิดออกอากาศทางสถานีวิทยุ จ.ส. กรมการสื่อสารทหารบก กองทัพบก ในการต่อสู้ทางการเมืองกับขบวนการคอมมิวนิสต์ ในช่วงปี 2518–2523 ประพันธ์คำร้องโดย พันเอก บุญส่ง หักฤทธิ์ศึก และขับร้องโดย สิบเอก อุบล คงสิน และศิริจันทร์ อิศรางกูร ณ อยุธยา ต่อมาใน พ.ศ. 2520 ชื่อเพลงนี้นำมาสร้างเป็นภาพยนตร์เรื่อง "หนักแผ่นดิน" กำกับโดยสมบัติ เมทะนี แสดงนำโดยสมบัติ เมทะนี และนัยนา ชีวานันท์
การนำไปใช้ทางการเมือง.
เดือนกุมภาพันธ์ พ.ศ. 2562 พลเอก อภิรัชต์ คงสมพงษ์ ผู้บัญชาการทหารบก อ้างถึงเพลงนี้เมื่อคุณหญิงสุดารัตน์ เกยุราพันธุ์ แกนนำพรรคเพื่อไทย ประกาศนโยบายการลดงบประมาณการจัดซื้ออาวุธของกองทัพ และปฏิรูปทหารเกณฑ์ให้ใช้ระบบทหารอาชีพที่มีการคัดเลือกตามความรู้ความสามารถด้วยความสมัครใจ นอกจากนี้ ยังมีกระแสข่าวว่า พลเอกอภิรัชต์สั่งการให้สถานีวิทยุกระจายเสียงเครือข่ายกองทัพบก นำเพลงนี้ รวมถึงเพลงปลุกใจอื่น ๆ อาทิ มาร์ชกองทัพบก ความฝันอันสูงสุด ไปเปิดในช่วงเวลา 07.00 น. และ 12.00 น. #หนักแผ่นดิน ขึ้นอันดับ 1 ในทวิตเตอร์ในประเทศไทยในเดือนเดียวกัน
เพลง"หนักแผ่นดิน" มีชื่อเสียงจนถูกนำไปแต่งเพลงล้อเลียนในแนวขบขัน ชื่อ "หนักเตียงนอน" แปลงเพลงโดย ซูม แห่งหนังสือพิมพ์ไทยรัฐ
หม่อมหลวงอัศนี ปราโมช

พลเรือเอก หม่อมหลวงอัศนี ปราโมช (1 กรกฎาคม พ.ศ. 2477 - 2 เมษายน พ.ศ. 2560) อดีตองคมนตรี และอดีตผู้จัดการทรัพย์สินส่วนพระองค์ 
พลเรือเอก หม่อมหลวงอัศนี มีชื่อเล่นว่า "ตุ้ย" เป็นบุตรของหม่อมราชวงศ์เสนีย์ ปราโมช อดีตนายกรัฐมนตรี และท่านผู้หญิงอุศนา ปราโมช ณ อยุธยา สมรสกับท่านผู้หญิงวราพร ปราโมช ณ อยุธยา (สกุลเดิม ชลวิจารณ์) มีบุตรทั้งหมด 5 คน 
ม.ล.อัศนี ปราโมช มีผลงานทางดนตรีมากมาย เป็นนักไวโอลิน นักวิโอล่า ผู้ประพันธ์เพลง และผู้อำนวยเพลง เป็นผู้บุกเบิกก่อตั้งวงดุริยางค์ซิมโฟนีกรุงเทพ ทำให้ได้รับการยกย่องเป็น ศิลปินแห่งชาติสาขาศิลปะการแสดง (ดนตรีสากล) เมื่อปี พ.ศ. 2537
การศึกษา.
ในวัยเด็ก ท่านได้รับการศึกษาที่โรงเรียนกรุงเทพคริสเตียนวิทยาลัย ก่อนที่จะเดินทางไปศึกษาต่อทางด้านกฎหมายที่มหาวิทยาลัยออกซฟอร์ด ประเทศอังกฤษ จนสำเร็จปริญญาตรี จากนั้นก็ได้เข้าศึกษาในหลักสูตรเนติบัณฑิตที่สำนักอบรมศึกษากฎหมายเกรส์ อินน์ จนสำเร็จเป็นเนติบัณฑิตอังกฤษ
การทำงาน.
หม่อมหลวงอัศนีเข้ารับราชการทหารที่กรมพระธรรมนูญ กระทรวงกลาโหม จนได้รับยศเป็นร้อยเอก จากนั้นก็ได้รับพระมหากรุณาธิคุณ โปรดเกล้าโปรดกระหม่อมให้เข้าทำงานที่สำนักงานจัดการทรัพย์สินส่วนพระองค์ และได้ดำรงตำแหน่งผู้จัดการทรัพย์สินส่วนพระองค์ตั้งแต่ปี พ.ศ. 2512 มาจนถึงบั้นปลายของชีวิต
ในปี พ.ศ. 2527 พระบาทสมเด็จพระมหาภูมิพลอดุลยเดชมหาราช บรมนาถบพิตร พระกรุณาโปรดเกล้าโปรดกระหม่อมให้หม่อมหลวงอัศนีดำรงตำแหน่งองคมนตรี 
ด้านการทหาร ท่านได้รับพระราชทานยศเป็น
ผลงานทางดนตรี.
หม่อมหลวงอัศนีได้รับอิทธิพลในด้านดนตรีและศิลปะมาจากหม่อมราชวงศ์เสนีย์ ตั้งแต่วัยเด็ก ท่านเริ่มเล่นดนตรีด้วยการฝึกไวโอลิน และได้รวมตัวกันเล่นดนตรีวงควอเตทภายในครอบครัวบ่อยครั้ง เมื่อเดินทางไปศึกษาที่ประเทศอังกฤษ ท่านได้ใช้เวลาว่างศึกษาเรียนรู้ดนตรีด้วยตนเอง ทั้งยังได้เข้าร่วมกิจกรรมทางดนตรีกับทางมหาวิทยาลัยเป็นประจำ 
เมื่อเดินทางกลับจากศึกษาต่อในปี พ.ศ. 2501 ท่านได้ร่วมกับ ศาตราจารย์กำธร สนิทวงศ์ ณ อยุธยา และชาวต่างชาติอีก 2 คน ตั้งวงสตริงควอเตทขึ้น ต่อมาวงสตริงควอเตทได้พัฒนาไปเป็นวงโปรมิวสิกา ซึ่งเป็นวงดนตรีที่ใหญ่ขึ้นกว่าเดิม และก็ได้รับความสนับสนุนจากสถาบันเกอเธ่ (สถาบันวัฒนธรรมเยอรมัน) ให้ใช้สถานที่ฝึกซ้อม ทั้งยังได้ส่งนายฮันส์ กุนเธอร์ มอมเมอร์ มาช่วยควบคุมวง 
วงดนตรีโปรมิวสิกานี้ นับเป็นวงดนตรีที่บุกเบิกวงการดนตรีคลาสสิกของประเทศไทย ซึ่งท่านเป็นผู้ริเริ่มและรับหน้าที่เป็นทั้งหัวหน้าวง ผู้จัดการวง ผู้แสดงเดี่ยว และผู้อำนวยเพลง จนกระทั่งเกิดการรวมตัวครั้งใหม่เป็นวงดนตรีที่ใหญ่ขึ้น มีชื่อว่า วงดุริยางค์ซิมโฟนีกรุงเทพ หรือ บางกอก ซิมโฟนี ออเคสตร้า (B.S.O.)
นอกจากการเป็นนักดนตรี และผู้อำนวยเพลงแล้ว หม่อมหลวงอัศนียังมีผลงานประพันธ์และเรียบเรียงเสียงประสาน อาทิ 
พลเรือเอก หม่อมหลวงอัศนี ปราโมช ได้รับการยกย่องให้เป็นศิลปินแห่งชาติสาขาศิลปะการแสดง (ดนตรีสากล) เมื่อ พ.ศ. 2537
ชาวไทดำ

ไทดำ, ไตดำ , ไทโซ่ง หรือ ไทยทรงดำ เป็นกลุ่มชาวไทกลุ่มหนึ่ง ที่มีถิ่นฐานดั้งเดิมอยู่ในเขตสิบสองจุไทเดิม หรือบริเวณลุ่มแม่น้ำดำและแม่น้ำแดงในเวียดนามตอนเหนือ ซึ่งเป็นถิ่นที่อยู่ดั้งเดิมของชาวไทดำ ไทขาว และไทแดง ปัจจุบันสิบสองจุไทคือจังหวัดเดี่ยนเบียนของเวียดนาม มีเขตติดต่อกับประเทศลาวคือแขวงพงสาลี ถือเป็นหนึ่งในกลุ่มชาติพันธุ์ไทที่ยังไม่ได้รับศาสนาพุทธ และยังคงรักษาความเชื่อของศาสนาไทดั้งเดิมไว้ได้มาก
ในสมัยที่ฝรั่งเศสเข้ามาปกครองเวียดนามและลาว พวกเขาได้เรียกชนเผ่าที่อยู่บริเวณลุ่มแม่น้ำดำว่า ไทดำ ที่เรียกว่าไทดำไม่ใช่ว่าพวกเขาอาศัยอยู่ในบริเวณลุ่มน้ำดำ แต่เพราะว่ากลุ่มชนเผ่าไทดังกล่าว นิยมสวมเสื้อผ้าสีดำอันเป็นเอกลักษณ์ ซึ่งย้อมด้วยต้นห้อมหรือต้นคราม การที่เรียกว่า "ลาวโซ่ง" จริง ๆ แล้วชนชาติพันธุ์ไม่ได้เป็นลาว เหตุที่เรียกเช่นนี้เป็นเพราะว่ามีการอพยพผ่านดินแดนลาวลงมายังสยาม การเรียกว่า "ชาวโซ่ง" หรือ "ชาวไทยทรงดำ" จะถูกต้องกว่า เหมือนที่มีการเรียกคนกลุ่มนี้ในจังหวัดเพชรบุรีว่า "โซ่ง" หรือ "ไทยทรงดำ"
ประวัติการอพยพ.
ระหว่าง พ.ศ. 2438 ถึง พ.ศ. 2439 ได้เกิดการอพยพครั้งใหญ่ของชาวไทขึ้น สาเหตุก็มาจากศึกสงครามแย่งชิงอำนาจกัน ระหว่างบรรดาหัวหน้าของไทดำกลุ่มต่าง ๆ ในแคว้นสิบสองจุไท จึงได้อพยพเข้ามาในประเทศลาว และในภาคอีสานของประเทศไทย 
ในช่วงระหว่าง พ.ศ. 2496 ถึง พ.ศ. 2497 ได้เกิดสงครามในเมืองเดียนเบียนฟู ซึ่งเป็นหนึ่งในเมืองของแคว้นสิบสองจุไทเดิม ชาวไทดำจึงได้อพยพหลบหนีการเกณฑ์ทหารของฝรั่งเศสเข้ามาในประเทศลาวและไทยอีกระลอกหนึ่ง
ชาวไทดำในประเทศไทย.
ในประเทศไทยนอกจากภาคอีสานและภาคเหนือที่มีชาวไทดำได้อพยพเข้าไปแล้ว ชาวไทดำได้อพยพเข้ามาในภาคกลางด้วย โดยคนไทยเรียกชาวไทดำว่า ลาวโซ่ง โซ่งนั้นมีการสันนิษฐานว่า น่าจะมาจากคำว่า ซ่วง หรือ ซ่ง ซึ่งเป็นภาษาไทดำแปลว่า กางเกง และที่เรียกว่า ทรงดำ หรือ ซ่งดำ เพราะชาวไทดำสวมกางเกงสีดำเป็นเอกลักษณ์
วัฒนธรรม.
การแต่งกายของสตรี ผู้หญิงที่แต่งงานแล้วจะมวยผมปั้นเกล้ายกสูงขึ้นไว้บนกลางศีรษะ เสื้อใส่แขนทรงกระบอกสีดำ คอเสื้อมนกลม และนุ่งซิ่นสีดำยาว หรือไม่ก็ลายซิ่นแบบลายแตงโม จะมีผ้าเปียวโพกคลุมไว้ที่ศีรษะกรณีที่ออกไปทำไร่ทำนาหรือออกไปข้างนอก
ภาษาที่ใช้คือภาษาไทดำ ซึ่งมีตัวอักษรเป็นของตัวเอง
พิธีกรรมของชาวไทดำ
ชาวไทดำเป็นคนละกลุ่มกับชาวผู้ไทที่อยู่ทางภาคอีสานของไทย มีภาษาเขียนและมี " สิง " หรือนามสกุลประจำตระกูล 
นอกจากนี้คนไทดำยังบูชาเทพเจ้า
นายกรัฐมนตรีเยอรมนี

นายกรัฐมนตรีเยอรมนี  เป็นหัวหน้าฝ่ายบริหารของประเทศเยอรมนี ผู้ดำรงตำแหน่งคนปัจจุบันคือ ฟรีดริช แมทซ์ สังกัดพรรคสังคมประชาธิปไตยเยอรมนี (CDU) ดำรงตำแหน่งต่อจากโอลัฟ ช็อลทซ์ จากพรรคสหภาพประชาธิปไตยคริสเตียนใน ค.ศ. 2025
เมื่อมีการเปิดประชุมสภาสหพันธ์นัดแรก ประธานาธิบดีจะเป็นผู้เสนอชื่อนายกรัฐมนตรีต่อสภาสหพันธ์ หากสภาเห็นชอบด้วยเสียงเกินกึ่งหนึ่ง ประธานาธิบดีจะสามารถลงนามแต่งตั้งนายกรัฐมนตรี
ประวัติ.
ตำแหน่งนายกรัฐมนตรีสถาปนาขึ้นใน ค.ศ. 1867 พร้อมกับการสถาปนาสมาพันธรัฐเยอรมันเหนือ โดยมีอ็อทโท ฟ็อน บิสมาร์ค มุขมนตรีปรัสเซีย เป็นผู้รั้งตำแหน่งคนแรกในตำแหน่ง นายกรัฐมนตรีสหพันธ์ ต่อมาใน ค.ศ. 1871 ได้มีการสถาปนาจักรวรรดิเยอรมัน ซึ่งมีชื่อประเทศเป็นทางการตามรัฐธรรมนูญว่า "ไรช์เยอรมัน"  ตำแหน่งนายกรัฐมนตรีจึงเปลี่ยนไปใช้ชื่อว่า นายกรัฐมนตรีไรช์ ตั้งแต่บัดนั้นจนถึงสิ้นสุดสงครามโลกครั้งที่สองใน ค.ศ. 1945 เยอรมนีสงครามแตกเป็นสองประเทศคือเยอรมนีตะวันออกและเยอรมนีตะวันตก ตำแหน่งหัวหน้ารัฐบาลเยอรมันตะวันตกเรียก นายกรัฐมนตรีสหพันธ์ ส่วนหัวหน้ารัฐบาลเยอรมันตะวันออกเรียก ประธานคณะรัฐมนตรี
เมื่อเยอรมนีตะวันออกล่มสลายใน ค.ศ. 1990 รัฐบาลเยอรมนีตะวันตกเข้ารับช่วงกิจการงานปกครองของรัฐบาลเยอรมนีตะวันออกทั้งหมด นายกรัฐมนตรีเยอรมันตะวันตกกลายเป็นนายกรัฐมนตรีของประเทศเยอรมนีที่รวมเป็นหนึ่งเดียวอีกครั้ง
มหาวิทยาลัยเทคนิคเบอร์ลิน

มหาวิทยาลัยเทคนิคเบอร์ลิน  ตั้งอยู่ใจกลางกรุงเบอร์ลิน ประเทศเยอรมนี ก่อตั้งในปี ค.ศ. 1879 เป็นมหาวิทยาลัยเทคนิคที่ใหญ่ที่สุดในประเทศ เปิดสอนโดยเน้นวิชาด้านวิทยาศาสตร์ วิศวกรรมศาสตร์ เศรษฐศาสตร์ เทคโนโลยีและสิ่งแวดล้อม ทั้งนี้ยังเป็นหนึ่งในมหาวิทยาลัยชั้นนำของประเทศ มีชื่อเสียงมากในเรื่องคุณภาพทางวิชาการ คุณภาพของอาจารย์ที่สอนและคุณภาพของนักศึกษา โดยศิษย์เก่าและอาจารย์ของมหาวิทยาลัยได้รับรางวัลโนเบล 10 รางวัล มีคณาจารย์เข้าไปเป็นที่ปรึกษาทางเศรษฐกิจของรัฐบาลและได้ผลิตผู้บริหารองค์การทางธุรกิจที่มีชื่อเสียงจำนวนมาก ทำให้นักธุรกิจหรือผู้ประสงค์ที่จะประสบความสำเร็จทางธุรกิจจากทั้งในและนอกประเทศได้เข้ามาเรียนกันมาก ซึ่งส่วนใหญ่มาจากประเทศตุรกี, จีน, แคเมอรูน, อินโดนีเซีย และทวีปยุโรป
มหาวิทยาลัยเทคนิคเบอร์ลินเป็นหนึ่งในสมาชิกของกลุ่มพันธมิตรมหาวิทยาลัยชั้นนำด้านวิศวกรรมเยอรมนี (TU9) และเป็นมหาวิทยาลัยแห่งแรกที่เปิดสอนภาควิชาวิศวกรรมอุตสาหการ (Wirtschaftsingenieurwesen หรือ Industrial Engineering and Management) ในปี ค.ศ. 1926 ซึ่งเป็นหนึ่งในวิชาที่เก่าแก่และมีชื่อเสียงที่สุด
มหาวิทยาลัยเทคนิคเบอร์ลินยังเป็นมหาวิทยาลัยที่มีอัตราส่วนนักศึกษาต่างชาติเยอะที่สุด โดยในปี ค.ศ. 2018 มีนักศึกษาต่างชาติถึง 24%
องค์การสนธิสัญญาป้องกันภูมิภาคเอเชียตะวันออกเฉียงใต้

องค์การสนธิสัญญาป้องกันภูมิภาคเอเชียตะวันออกเฉียงใต้ (ตัวย่อ: สปอ.) หรือ ซีโต้ (SEATO) เป็นองค์การที่ก่อตั้งขึ้นตาม สนธิสัญญามะนิลา ลงนามเมื่อวันที่ 8 กันยายน พ.ศ. 2497 ณ กรุงมะนิลา ประเทศฟิลิปปินส์ และมีผลบังคับใช้เมื่อวันที่ 19 กุมภาพันธ์ พ.ศ. 2498 ในช่วงสงครามเย็น โดย 8 ประเทศ คือ
<templatestyles src="Div col/styles.css"/>
ในภาคอารัมภบทของสัญญานี้ บรรดาประเทศสมาชิกต่างแสดงความปรารถนาที่จะประสานความพยายามของตนที่จะป้องกันร่วมกัน เพื่อธำรงรักษาไว้ซึ่งสันติภาพและความมั่นคง โดยเฉพาะข้อ 4 ของสนธิสัญญาเป็นข้อสำคัญที่สุด คือ แต่ละประเทศภาคีคู่สัญญาตกลงเห็นพ้องกันว่า หากดินแดนของประเทศใดถูกรุกรานจาการโจมตีด้วยกำลังอาวุธ ประเทศภาคีทั้งหมดที่เหลือจะถือว่าเป็นอันตรายร่วมกัน และจะปฏิบัติการเพื่อเผชิญหน้ากับอันตรายร่วมกัน หรือถ้าหากพื้นที่ภายในเขตครอบคลุมของสนธิสัญญาถูกคุกคามด้วยประการใด ๆ ประเทศภาคีทั้งหมดจะปรึกษากันในทันที เพื่อตกลงในมาตรการเพื่อการป้องกันร่วมกัน
อย่างไรก็ตาม ซีโต้ประสบความล้มเหลวในการเข้าแทรกแซงความขัดแย้งในประเทศลาวและเวียดนาม เนื่องจากการตัดสินใจนั้นต้องการมติเอกฉันท์ แต่ฝรั่งเศสและฟิลิปปินส์นั้นไม่เห็นด้วย
สำนักงานใหญ่ขององค์การเคยตั้งอยู่ที่กรุงเทพมหานคร มีนายพจน์ สารสิน จากประเทศไทย ดำรงตำแหน่งเลขาธิการทั่วไป ซึ่งเป็นตำแหน่งผู้นำอย่างเป็นทางการขององค์การ ตั้งแต่ พ.ศ. 2500 ถึง พ.ศ. 2507 ปัจจุบันนี้บริเวณที่เคยเป็นที่ตั้งสำนักงานใหญ่ขององค์การ ที่ถนนศรีอยุธยา ได้กลายเป็นที่ตั้งของกระทรวงการต่างประเทศของประเทศไทย
ซีโต้ยุบเลิกอย่างเป็นทางการเมื่อ 30 มิถุนายน พ.ศ. 2520 เนื่องจากสถานการณ์ทางการเมืองของโลกได้เปลี่ยนไปมาก สหรัฐถอนกำลังทหารออกจาก เวียดนามใต้ และรัฐบาลที่อเมริกาสนับสนุนประสบความพ่ายแพ้ทั้งในเวียดนาม ลาว และกัมพูชา และทำให้องค์การซีโต้หมดความจำเป็นในฐานะเครื่องมือในการดำเนินนโยบายต่างประเทศของสหรัฐในภูมิภาคนี้
มรดกของซีโต้ในประเทศไทยคงเหลือเพียงอาคารสำนักงานใหญ่ ซึ่งรัฐบาลไทยได้ใช้เป็นที่ทำการส่วนหนึ่งของกระทรวงการต่างประเทศไทยอยู่หลายปี ต่อมาถูกรื้อถอนลงและมีการสร้างอาคารที่ทำการแห่งใหม่ของกระทรวงการต่างประเทศ (หลังปัจจุบัน) ในพื้นที่เดิม กับโรงเรียนวิศวกรรม สปอ. ซึ่งต่อมาได้เปลี่ยนรูปมาเป็นสถาบันวิชาการอิสระ เรียกว่าสถาบันเทคโนโลยีแห่งเอเชีย หรือ AIT ในปัจจุบันนี้
รายชื่อหุ่นยนต์ในยูนิเวอร์แซลเซนจูรี

รายชื่อของหุ่นยนต์จากกันดั้มซีรีส์ซึ่งใช้ระบบปฏิทินยูนิเวอร์แซลเซนจูรี รายชื่อนี้จะเรียงตามภาคที่ปรากฏตัวเป็นครั้งแรก
โมบิลสูทกันดั้ม.
บลูเดสทินี่.
สหพันธ์โลก
มหาวิทยาลัยโบราณของสกอตแลนด์

มหาวิทยาลัยโบราณของสกอตแลนด์ หมายถึงมหาวิทยาลัยในสกอตแลนด์ที่ก่อตั้งในช่วงยุคกลาง คือก่อนคริสต์ศตวรรษที่ 19 ประกอบด้วย:
และบ่อยครั้งก็รวมถึง มหาวิทยาลัยดันดี ด้วย (ก่อตั้งเป็นวิทยาลัยเมื่อ พ.ศ. 2424 (ค.ศ. 1881)และเคยเป็นส่วนหนึ่งของมหาวิทยาลัยเซนต์แอนดริวส์ช่วง พ.ศ. 2440-2510 (ค.ศ. 1897-1967) ก่อนจะเป็นมหาวิทยาลัยเต็มตัวใน พ.ศ. 2510 (ค.ศ. 1967))
มหาวิทยาลัยเหล่านี้มีลักษณะร่วมกันหลายประการ แตกต่างจากมหาวิทยาลัยสมัยใหม่อื่น ๆ ในสกอตแลนด์ มหาวิทยาลัย 4 แห่งนี้ มีส่วนสำคัญอย่างมากในการผลักดันให้เกิดยุคเรืองปัญญาแห่งสกอตแลนด์  โดยเฉพาะมหาวิทยาลัยเอดินบะระ ซึ่งเป็นมหาวิทยาลัยแห่งแรกที่ก่อตั้งโดยรัฐบาล แทนที่จะเริ่มต้นจากเงินอุดหนุนทางศาสนาเหมือนมหาวิทยาลัยอื่น ๆ รูปแบบเช่นนี้ทำให้การศึกษาในสกอตแลนด์เกิดการพัฒนาอย่างรวดเร็ว เกิดนักปรัชญาและนักวิทยาศาสตร์ที่ผลงานมีผลกระทบต่อโลกมหาศาล อาทิ อดัม สมิธ เจมส์ วัตต์ เดวิด ฮูม ฯลฯ ยุคนี้ก่อให้เกิดการพัฒนาทางด้านเศรษฐกิจ วรรณกรรม ศิลปะ และการแพทย์อย่างมาก และสกอตแลนด์ได้กลายเป็นผู้นำของบริเตนในการเรียนการสอนในหลายสาขาวิชา อาทิ มหาวิทยาลัยแอเบอร์ดีนเป็นมหาวิทยาลัยแห่งแรกในประเทศที่พูดภาษาอังกฤษที่มีโรงเรียนแพทย์ เมืองเอดินบะระกลายเป็นศูนย์กลางการเรียนการสอนแพทย์ของสหราชอาณาจักร และมหาวิทยาลัยเอดินบะระยังเป็นมหาวิทยาลัยแห่งแรกในโลกที่มีการเรียนด้านวรรณคดีอังกฤษ มหาวิทยาลัยกลาสโกว์เป็นมหาวิทยาลัยแห่งแรกในโลกที่มีการสอนวิชาเศรษฐศาสตร์
ลักษณะของมหาวิทยาลัยในยุคกลางนั้นจะไม่มีวิทยาเขต การเรียนการสอนนั้นจัดขึ้นที่ใดก็ได้ที่มีพื้นที่ว่าง เช่นที่โบสถ์หรือที่บ้าน สถานะของมหาวิทยาลัยไม่ใช่พื้นที่ทางกายภาพแต่เป็นกลุ่มของปัจเจกชนที่รวมตัวกันเป็น "universitas" (ภาษาละติน หมายถึง หมู่คณะ)
อิงกลิชฟุตบอลลีก

อิงกลิชฟุตบอลลีก  เป็นลีกของสโมสรฟุตบอลอาชีพจากอังกฤษและเวลส์ ก่อตั้งในปี 1888 ในชื่อฟุตบอลลีก เป็นลีกฟุตบอลที่เก่าแก่ที่สุดในโลก และเป็นลีกสูงสุดของอังกฤษนับตั้งแต่ก่อตั้งจนถึงปี 1992 เมื่อ 22 สโมสรชั้นนำแยกตัวออกมาก่อตั้งพรีเมียร์ลีก ฟุตบอลลีกเปลี่ยนชื่อเป็น "อิงกลิชฟุตบอลลีก" ตั้งแต่ฤดูกาล 2016–17
อีเอฟแอลแบ่งออกเป็น อีเอฟแอลแชมเปียนชิป, อีเอฟแอลลีกวัน และ อีเอฟแอลลีกทู โดยมี 24 สโมสรในแต่ละดิวิชั่น รวม 72 สโมสรมีการเลื่อนชั้นและการตกชั้นระหว่างกัน แชมป์และรองแชมป์ลีกแชมเปียนชิปเลื่อนชั้นสู่พรีเมียร์ลีก โดยอัตโนมัติส่วนอันดับ 3-6 ต้องแข่งเพลย์ออฟเพื่อหาอีก 1 ทีมเลื่อนชั้นสู่พรีเมียร์ลีก สำหรับ 3 อันดับสุดท้ายในลีกทูต้องตกชั้นสู่ เนชันนัลลีก แม้ว่าโดยหลักแล้วจะเป็นการแข่งขันในอังกฤษ แต่ก็มีสโมสรเล็กๆ จากเวลส์จำนวนหนึ่ง ซึ่งปัจจุบันคือคาร์ดิฟฟ์ซิตี สวอนซีซิตี เรกซัม และนิวพอร์ตเคาน์ตีก็เข้าร่วมด้วย
ฟุตบอลลีกมีผู้สนับสนุนครั้งแรกในฤดูกาล 1983-84 และเป็นที่รู้จักในชื่อต่าง ๆ สำหรับในฤดูกาล 2016-17 ฟุตบอลลีกได้ทำการรีแบรนด์ตัวเองเป็น อิงกลิชฟุตบอลลีก พร้อมกับได้ สกายเบท เข้ามาเป็นผู้สนับสนุนหลักจนถึงปัจจุบัน
อิงกลิชฟุตบอลลีกยังจัดการแข่งขันฟุตบอลถ้วยน็อคเอาท์สองครั้ง ได้แก่ อีเอฟแอลคัพ หรือ คาราบาวคัพ และ อีเอฟแอลโทรฟี สำหรับศูนย์ปฏิบัติการของอิงกลิชฟุตบอลลีกอยู่ในเพรสตันและสำนักงานการค้าอยู่ในลอนดอน
ภาพรวม.
ฟุตบอลลีกประกอบด้วยสโมสรฟุตบอลอาชีพ 69 สโมสรในอังกฤษและ 3 สโมสรในเวลส์ เป็นการแข่งขันฟุตบอลลีกอาชีพที่เก่าแก่ทีสุดในโลก และยังจัดการแข่งขันฟุตบอลถ้วยน็อคเอาท์อีก 2 รายการ ได้แก่ อีเอฟแอลคัพ หรือ คาราบาวคัพ และ อีเอฟแอลโทรฟี ฟุตบอลลีกก่อตั้งขึ้นเมื่อวันที่ 17 เมษายน ค.ศ. 1888 โดยวิลเลียม แม็คเกรเกอร์ผู้อำนวยการของแอสตัน วิลล่าในขณะนั้น ซึ่งเดิมมีสโมสรสมาชิก 12 สโมสร การเติบโตอย่างต่อเนื่องและการเพิ่มดิวิชั่นมากขึ้นหมายความว่าในทศวรรษที่ 1950 ฟุตบอลลีกมีสโมสรสมาชิก 92 สโมสร ต่อมาเกิดความปั่นป่วนครั้งใหญ่ในปี ค.ศ. 1992 เมื่อสโมสรฟุตบอลในลีกดิวิชั่น 1 ตัดสินใจแยกไปก่อตั้งลีกของตนเอง คือ เอฟเอพรีเมียร์ลีก ซึ่งเปลี่ยนชื่อเป็นพรีเมียร์ลีกในปี ค.ศ. 2007 ฟุตบอลลีกจึงไม่รวม 20 สโมสรในพรีเมียร์ลีกอีกต่อไป ถึงแม้ว่าการเลื่อนชั้นและการตกชั้นระหว่างฟุตบอลลีกกับพรีเมียร์ลีกจะดำเนินต่อไป
มหาวิทยาลัยกลาสโกว์

มหาวิทยาลัยกลาสโกว์ (อังกฤษ: The University of Glasgow ; ละติน: Universitatis Glasguensis) ก่อตั้งเมื่อปี ค.ศ. 1451 เป็นมหาวิทยาลัยที่ใหญ่ที่สุดในสามมหาวิทยาลัยในเมืองกลาสโกว์ สกอตแลนด์ สหราชอาณาจักร มีชื่อเสียงในด้านการสอนและการวิจัย และเป็นหนึ่งในมหาวิทยาลัยโบราณของสก็อตแลนด์ และเป็นหนึ่งในมหาวิทยาลัยที่ใหญ่และมีชื่อเสียงที่สุดในสหราชอาณาจักร
มหาวิทยาลัยกลาสโกว์ถูกก่อตั้งขึ้นอาณัติจากพระสันตปาปานิโคลัสที่ห้าโดยพระประสงค์ของพระเจ้าเจมส์ที่สอง เพื่อให้สก็อตแลนด์มีมหาวิทยาลัยสองแห่งเช่นเดียวกันกับอังกฤษที่มีออกซฟอร์ดและเคมบริดจ์ ซึ่งทำให้กลาสโกว์เป็นมหาวิทยาลัยที่เก่าแก่ที่สุดอันดับสี่ในสหราชอาณาจักร และยังเป็นมหาวิทยาลัยที่ได้รับเงินบริจาคมากเป็นอันดับสี่ในบริเทนรองจากออกซฟอร์ด เคมบริดจ์ และเอดินบะระ อีกด้วย มหาวิทยาลัยกลาสโกว์นั้นมีสัดส่วนนักเรียนต่างชาติค่อนข้างน้อยเมื่อเทียบกับมหาวิทยาลัยอื่นๆ โดยประมาณครึ่งหนึ่งเป็นคนในกลาสโกว์เอง อีก 40% เป็นนักเรียนจากเมืองต่างๆภายใน UK มีเพียงประมาณ 13 เปอร์เซ็นต์ที่มาจากต่างชาติ 
มหาวิทยาลัยกลาสโกว์นั้นได้รับการยกย่องว่าเป็นมหาวิทยาลัยชั้นนำของ UK มาหลายศตวรรษ เช่นเดียวกับเอดินเบอระและเซนต์แอนดรูส์ กลาสโกว์เป็นมหาวิทยาลัยแห่งแรกใน UK ที่ก่อตั้งภาควิชาวิศวกรรมศาสตร์ และ ปัจจุบันเป็นมหาวิทยาลัยนอกเขตลอนดอนที่มีคณะวิทยาศาสตร์และวิศวกรรมศาสตร์ใหญ่ที่สุดในสหราชอาณาจักร เมืองกลาสโกว์นั้นมีอัตราส่วนวิศวกรต่อประชากรสูงมากเป็นอันดับสามของโลก มหาวิทยาลัยกลาสโกว์ได้ให้กำเนิดนักวิทยาศาสตร์ที่มีชื่อเสียงระดับโลกเป็นจำนวนมาก อาทิ ลอร์ดเคลวิน – หนึ่งในผู้พัฒนากฎข้อสองของเทอร์โมไดนามิคส์ และภายหลังได้รับเกียรติให้นำชื่อไปให้เป็นหน่วยวัดอุณหภูมิเคลวิน เจมส์ วัตต์ – ผู้พัฒนากลจักรไอน้ำจนก่อให้เกิดการปฏิวัติอุตสาหกรรมของสหราชอาณาจักร จอห์น โลกี แบรด – ผู้ประดิษฐ์โทรทัศน์ โจเซฟ ลิสเตอร์ – หนึ่งในผู้ริเริ่มการผ่าตัดแบบสมัยใหม่ และ โจเซฟ แบลค – นักเคมีที่มีผลงานมากมายรวมไปถึงการค้นพบก๊าซคาร์บอนไดออกไซด์ ฯลฯ 
มหาวิทยาลัยกลาสโกว์ยังมีชื่อเสียงทางด้านสังคมศาสตร์ไม่ยิ่งหย่อนไปกว่าด้านวิศวกรรมศาสตร์เลยแม้แต่น้อย กลาสโกว์นั้นถือได้ว่าเป็นจุดกำเนิดของยุคแสงสว่างอย่างแท้จริง ศาสตราจารย์ฟรานซิส ฮัทชิสัน แห่งมหาวิทยาลัยกลาสโกว์เป็นผู้ริเริ่มทฤษฎีอรรถประโยชน์ (Utilitarian principle) ซึ่งเป็นหนึ่งในทฤษฎีพื้นฐานภายใต้เศรษฐศาสตร์สำนักคลาสสิก (Classical Economics) อดัม สมิธ ศิษย์เก่าที่โด่งดังที่สุดของมหาวิทยาลัยกลาสโกว์นั้นได้ผสมผสานทฤษฎีนี้ผนวกกับแนวคิดของเดวิด ฮูม (นักปรัชญาชาวเอดินเบอระ) ก่อให้เกิดทฤษฎีทางเศรษฐศาสตร์สมัยใหม่ เศรษฐศาสตร์การเมือง และทฤษฎีการค้าเสรี ที่ส่งผลกระทบต่อเศรษฐกิจของโลกอย่างมหาศาลมาจนถึงยุคปัจจุบัน 
คณะวิชา.
ปัจจุบันมหาวิทยาลัยกลาสโกว์มีทั้งหมด 9 คณะ ได้แก่ 
นอกจากคณะวิศวกรรมศาสตร์และวิทยาศาสตร์แล้ว โรงเรียนสัตวแพทยศาสตร์เป็นคณะที่มีชื่อเสียงมากที่สุดที่หนึ่งของกลาสโกว์ มีศิษย์เก่าที่เป็นชื่อเสียงจำนวนมาก อาทิ 
และมีจุดเด่นตรงที่วุฒิของที่นี่ไม่เพียงจะได้รับการยอมรับในสหราชอาณาจักรเท่านั้น แต่ยังรวมถึงสหรัฐอเมริกา ออสเตรเลีย แคนาดา นิวซีแลนด์ และอีกหลายประเทศทั่วโลก ซึ่งมีน้อยสถาบันที่จะได้รับการยอมรับเช่นนี้
โรงเรียนแพทยศาสตร์ก็เป็นจุดเด่นที่สุดอย่างหนึ่งของกลาสโกว์ ได้รับการยอมรับมายาวนานว่าเป็นโรงเรียนอันดับต้นในสหราชอาณาจักร
เมื่อ ค.ศ. 2004 โรงเรียนถูกจัดเป็นอันดับ 1 ในการจัดอันดับคณะแพทยศาสตร์ของมหาวิทยาลัยในสหราชอาณาจักร โดย ไทมส์ไฮเออร์เอดูเคชันซัปพลีเมนต์
กลุ่มรัสเซล

กลุ่มรัสเซล  เป็นกลุ่มมหาวิทยาลัยที่ประกอบด้วยมหาวิทยาลัยวิจัยขนาดใหญ่ในสหราชอาณาจักร 18 มหาวิทยาลัยจากสมาชิก 19 แห่ง ติด 20 อันดับแรกของประเทศในด้านงบวิจัย กลุ่มรัสเซลมีมหาวิทยาลัยอันดับต้น ๆ ของสหราชอาณาจักรอยู่เป็นจำนวนมาก
ผู้คนมักเปรียบเทียบกลุ่มรัสเซลของสหราชอาณาจักรกับ ไอวีลีก ซึ่งเป็นกลุ่มสถาบันอุดมศึกษาชั้นนำของสหรัฐอเมริกา ซึ่งเป็นการเปรียบเทียบที่ไม่ค่อยจะสมเหตุผลเท่าไรนัก เนื่องจากสถาบันอุดมศึกษาชั้นนำในสหรัฐอเมริกานั้น ส่วนใหญ่ได้รับการสนับสนุนจากเอกชน (ยกเว้นมหาวิทยาลัยคอร์เนลล์ที่มีบางสาขาได้รับการสนับสนุนจากรัฐ) จึงไม่มีความจำเป็นต้องจัดตั้งกลุ่มล็อบบี้วิ่งเต้น อย่างมหาวิทยาลัยในสหราชอาณาจักรซึ่งทุกแห่งรับงบประมาณรัฐ (ยกเว้นเพียงแห่งเดียวคือ มหาวิทยาลัยบักกิงแฮม ที่เป็นมหาวิทยาลัยเอกชนเต็มรูปแบบ)
จุดประสงค์ของกลุ่มรัสเซลคือ เป็นกระบอกเสียงของสมาชิก (โดยเฉพาะการวิ่งเต้นล็อบบี้รัฐบาลและรัฐสภา) และจัดทำรายงานเพื่อสนับสนุนข้อเรียกร้องต่าง ๆ ประเด็นสนใจของกลุ่มได้แก่ ความต้องการเป็นผู้นำในการวิจัยของสหราชอาณาจักร เพิ่มรายรับให้มากที่สุด ดึงพนักงานและนักเรียนที่ดีที่สุด ลดการแทรกแซงจากรัฐบาล และใช้ประโยชน์จากความร่วมมือระหว่างมหาวิทยาลัยให้มากที่สุด
งบวิจัย.
กลุ่มรัสเซลเรียกตนเองว่าเป็น 'กลุ่มของมหาวิทยาลัยวิจัยขนาดใหญ่ 24 แห่ง' และก็ดูเหมือนคำกล่าวนี้จะเป็นจริงในแง่ของงบวิจัยที่สถาบันสมาชิกแต่ละแห่งได้รับ
ในแง่ของงบวิจัยในปี ค.ศ. 1998/9, มหาวิทยาลัย 17 แห่งแรกเป็นสมาชิกของกลุ่มรัสเซล มีมหาวิทยาลัยคาร์ดิฟฟ์อยู่ในอันดับที่ 19.
โดยมีมหาวิทยาลัยนอกกลุ่มรัสเซล คือ มหาวิทยาลัยเลสเตอร์อยู่ที่ 18 และ ควีนแมรี่ อยู่ที่ 20.
ในภาพรวมทั้งหมด กลุ่มรัสเซลได้งบมากกว่า 60% ของงบวิจัยของสถาบันอุดมศึกษาทั้งสหราชอาณาจักร.
สำหรับวิทยาลัยเศรษฐศาสตร์และรัฐศาสตร์แห่งลอนดอน (LSE) มีขนาดเล็กมากเมื่อเทียบกับสมาชิกอื่น ๆ อย่างไรก็ตามทางวิทยาลัย ไม่ได้เปิดสอนด้านวิทยาศาสตร์ เทคโนโลยี และการแพทย์ เนื่องจากเป็นวิทยาลัยเฉพาะทางด้านสังคมศาสตร์ ซึ่งด้านสังคมศาสตร์ LSE ได้รับงบวิจัยมากกว่าสถาบันด้านสังคมศาสตร์อื่น ๆ และจากการจัดอันดับโดยรัฐบาล LSE ก็มักจะติด 2 หรือ 3 อันดับแรกเสมอ ๆ ในด้านคุณภาพ
ในปี ค.ศ. 2004/5 ในแคว้นอังกฤษ สมาชิกกลุ่มรัสเซล ได้รับงบ 65% จากงบวิจัยทั้งหมดจาก Higher Education Funding Council for England (HEFCE) โดยในจำนวนนี้ "กลุ่มสามเหลี่ยมทองคำ" ("The Golden Triangle" ได้แก่ ออกซฟอร์ด, เคมบริดจ์, และ ราชวิทยาลัยแห่งลอนดอน (King's) + UCL + LSE + อิมพีเรียลคอลเลจ) ได้รับมากกว่า 40%.
ในแคว้นเวลส์ คาร์ดิฟฟ์ได้รับงบ 49% ของงบวิจัยทั้งแคว้น และในแคว้นสก็อตแลนด์ กลาสโกว์และเอดินบะระรวมกันได้งบมากกว่า 50% ของงบวิจัยทั้งแคว้น. โดยถ้านำตัวเลขเหล่านี้มาเปรียบเทียบแล้ว 20 อันดับแรกทั่วทั้งสหราชอาณาจักรจะเป็นกลุ่มรัสเซล 
ควรสังเกตด้วยว่า งบวิจัยนั้นขึ้นอยู่กับปัจจัยหลายอย่างนอกเหนือจากคุณภาพงานวิจัย โดยเฉพาะขนาดของสถาบันและสาขาวิชา (ตัวอย่างเช่น ด้านวิทยาศาสตร์ เทคโนโลยี และการแพทย์มักจะได้รับงบมากกว่า)
สมาชิก.
กลุ่มรัซเซลปัจจุบันประกอบไปด้วยสมาชิก 24 สถาบัน โดยแบ่งออกเป็น 20 แห่งตั้งอยู่ในอังกฤษ, 2 แห่งในสกอตแลน, 1 แห่งในเวลส์ และ 1 แห่งในไอร์แลนด์เหนือ นอกจากนี้ปัจจุบันมีสถาบันสมาชิกอยู่ 4 แห่งที่เป็นวิทยาลัยภายในสังกัดของมหาวิทยาลัยลอนดอน
ATC รหัส D11

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
 D11AC01 เซตริไมด์
 D11AC02 สารประกอบแคดเมียม
 D11AC03 สารประกอบซีลีเนียม
 D11AC06 โพวิโดนไอโอดีน
 D11AC08 สารประกอบซัลเฟอร์
 D11AC09 เซนีเซเลท
 D11AC30 อื่นๆ
 D11AE01 Metandienone
 D11AX01 มิโนซิดิล
 D11AX02 กรดจาโมเลนิก
 D11AX03 แคลเซียมกลูโคเนต
 D11AX04 ลิเทียมซัคคิเนต
 D11AX05 แมกนีเซียมซัลเฟต
 D11AX06 เมควินอล
 D11AX08 ไทราไตรโคล
 D11AX09 อ็อกซาเคโปรล
 D11AX10 ฟิแนสเทอไรด์
 D11AX11 ไฮโดรควิโนน
 D11AX12 ซิงค์ไพริททิออน
 D11AX13 โมโนเบนโซน
 D11AX14 ทาโครลิมัส
 D11AX15 ไพม์โครลิมัส
 D11AX16 เอฟโฟลร์นิทีน
 D11Ax17 กรดโครโมลิซิก
 D11AX52 กรดจาโมลินิกผสม
 D11AX57 คอลลาเจนผสม
สุภิญญา กลางณรงค์

สุภิญญา กลางณรงค์ (เกิด พ.ศ. 2519 ที่จังหวัดสุราษฎร์ธานี) เป็นนักกิจกรรมสังคมด้านสื่อ เริ่มต้นทำงานที่ป่าใหญ่ครีเอชั่น ในฝ่ายผลิตและเขียนบทสารคดีโทรทัศน์ในปี 2537 จากนั้นร่วมงานเป็นฝ่ายสื่อและเผยแพร่ของมูลนิธิอาสาสมัครเพื่อสังคม และเป็นผู้ประสานงานคณะทำงานติดตามมาตรา 40 ของรัฐธรรมนูญ พ.ศ. 2540 ซึ่งเกี่ยวกับการจัดสรรทรัพยากรสื่อสาร สุภิญญาร่วมก่อตั้งคณะกรรมการรณรงค์เพื่อการปฏิรูปสื่อ (คปส.) เคยดำรงตำแหน่งเลขาธิการและรองประธานคปส. หลังจากนั้นมีความสนใจในสื่อใหม่และร่วมก่อตั้งและเป็นผู้ประสานงานคนแรกของเครือข่ายพลเมืองเน็ต ในปี 2551 ก่อนจะลาออกจากทุกตำแหน่งเพื่อเข้ากระบวนการสรรหาคัดเลือกเป็นกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และได้รับคัดเลือกเป็นกรรมการกสทช.ในปี 2554
สุภิญญาเป็นที่รู้จักจากบทบาทวิพากษ์วิจารณ์นโยบายการแทรกแซงสื่อสมัยรัฐบาลทักษิณ โดยเฉพาะจากคดีที่ถูกชินคอร์ปฟ้อง เมื่อปลายปี พ.ศ. 2546 ชินคอร์ปอเรชั่นฟ้องคดีหมิ่นประมาททางอาญากับเธอในฐานะจำเลยที่ 1 จากนั้นในปลายปี พ.ศ. 2547 ก็ฟ้องซ้ำในคดีแพ่ง เรียกค่าเสียหายเป็นเงิน 400 ล้านบาท เนื่องจากการให้สัมภาษณ์เกี่ยวกับผลประโยชน์ทับซ้อน ของ ทักษิณ ชินวัตร, พรรคไทยรักไทย, และชินคอร์ปอเรชั่น ศาลตัดสินยกฟ้องเมื่อวันที่ 15 มีนาคม พ.ศ. 2549 โดยเห็นว่าสุภิญญาให้สัมภาษณ์เพื่อประโยชน์สาธารณะ 
สุภิญญาเป็นส่วนหนึ่งของพันธมิตรประชาชนเพื่อประชาธิปไตยเมื่อปีพ.ศ. 2549 สุภิญญาแสดงความเสียใจต่อสาธารณะในภายหลังต่อบทบาทดังกล่าว และได้ลดบทบาทการเคลื่อนไหวโดยยุติการดำรงตำแหน่งเลขาธิการคปส.หลังครบวาระและไปดำรงตำแหน่งรองประธานคปส.แทน และเป็นอนุกรรมาธิการของวุฒิสภาภายใต้การสนับสนุนของ ส.ว.แต่งตั้ง
กสทช..
บทบาทกับกสทช. สุภิญญาดำรงตำแหน่งประธานคณะอนุกรรมการส่งเสริมการกำกับดูแลกันเอง และประธานคณะอนุกรรมการคุ้มครองผู้บริโภคด้านกิจการกระจายเสียงและกิจการโทรทัศน์ โดยระหว่างดำรงตำแหน่ง ได้ทวีตแสดงความคิดเห็นเกี่ยวกับงานที่ทำอย่างต่อเนื่อง ผ่านบัญชีทวิตเตอร์ @supinya
เมื่อ 15 มีนาคม พ.ศ. 2560 สุภิญญาประกาศยุติการปฏิบัติหน้าที่ในฐานะคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หลังจากที่ศาลฎีกาพิพากษาว่ามีความผิดจากคดีปีนรั้วสภาเมื่อปี พ.ศ. 2560ต่อมามีพระบรมราชโองการให้พ้นจากตำแหน่งตั้งแต่วันที่ 15 มีนาคม พ.ศ. 2560สุภิญญาปฏิบัติหน้าที่ในฐานะคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ระหว่างวันที่ 7 ตุลาคม 2554 ถึง 14 มีนาคม 2560
ชั่วโมง

ชั่วโมง อักษรย่อ ชม.  เป็นหน่วยของเวลา. ในอดีต 1 ชั่วโมงถูกกำหนดให้เป็นเวลา 1/24 ของเวลาที่โลกหมุนรอบตัวเองเทียบกับดวงอาทิตย์. ในยุคปัจจุบันเนื่องจากหน่วยวินาทีถูกกำหนดให้เป็นหน่วยพื้นฐานของเวลา ดังนั้นเวลา 1 ชั่วโมงถูกกำหนดให้เท่ากับ 3,600 วินาทีหรือ 60 นาที.
สัญลักษณ์ h นั้นถูกกำหนดโดยที่ประชุมน้ำหนักและมาตรวัด (CGPM) ในปีพ.ศ. 2491 แต่ก็มีการใช้สัญลักษณ์อื่นเช่น hr เป็นบางครั้ง
อัญประกาศ

อัญประกาศ หรือ เครื่องหมายคำพูด เป็นเครื่องหมายวรรคตอนสากล ใช้เขียนสกัดข้างหน้าและข้างหลังของ อักษร คำ วลี หรือประโยค ที่ต้องการเน้นเป็นพิเศษ ให้ดูแตกต่างจากข้อความที่อยู่รอบข้าง ลักษณะคล้ายลูกน้ำแต่เขียนไว้ข้างบน (บางภาษาเขียนไว้ข้างล่างก็มี) มักเขียนเป็นคู่เรียกว่า "อัญประกาศคู่" ข้างหน้าเขียนหัวคว่ำ ข้างหลังเขียนหัวหงาย (“ ”) หรือปรากฏเป็น "อัญประกาศเดี่ยว" (‘ ’) บางครั้งอาจพบการใช้ขีดตั้งเล็ก ๆ เพื่อความสะดวก (" " หรือ ' ')
การใช้งาน.
ถ้ามีส่วนที่เน้นซ้อนกันสองชั้น ชั้นนอกที่สุดให้ใช้อัญประกาศคู่ "..." ส่วนชั้นในให้ใช้อัญประกาศเดี่ยว '...' ไม่ควรใช้ซ้อนกันมากกว่าสองชั้น เพราะอาจทำให้สับสนได้ ตัวอย่างเช่น :-
นักเรียนคนหนึ่งเล่าให้ครูฟังว่า "ผมมีน้องชาย 2 คน เป็นเด็กช่างพูดทั้งคู่ พอเห็นผม กลับไปบ้าน น้องคนเล็ก มักพูดกับคุณแม่ว่า 'คุณแม่ครับ, พี่แป๊วกลับจากโรงเรียนแล้วครับ' แล้วแกก็วิ่งมารับผม และขอให้ผมเปิดรูปภาพในหนังสือให้แกดู"
การเขียนอัญประกาศ ควรเว้นวรรคก่อนอัญประกาศเปิดหนึ่งเคาะ หลังอัญประกาศปิดหนึ่งเคาะ ส่วนข้อความภายในให้เขียนติดกับอัญประกาศ เช่น xxx “yyy” xxx
ฝัน

ฝัน เป็นลำดับภาพ ความคิด อารมณ์ และการรับรู้ที่เกิดขึ้นนอกเหนืออำนาจจิตใจในจิตระหว่างช่วงที่แน่นอนของการหลับ
ฝันเกิดขึ้นในการหลับระยะ REM เป็นหลัก เมื่อกิจกรรมของสมองเพิ่มสูงขึ้นเสมือนว่ากำลังตื่นอยู่ การหลับระยะ REM สามารถบอกได้จากการกลอกไปมาของลูกตาขณะหลับ ทั้งนี้ ฝันสามารถเกิดได้ในการหลับขั้นอื่น แต่ฝันเหล่านั้นมีแนวโน้มสมจริงหรือผู้ฝันจำได้น้อยกว่ามาก
ฝันกินระยะเวลาตั้งแต่ไม่กี่วินาทีไปจนถึงยี่สิบนาที บุคคลมักจำฝันได้มากกว่าเมื่อตื่นขึ้นหากฝันในระยะ REM โดยเฉลี่ย บุคคลมีฝัน 3 ถึง 5 ฝันต่อคืน ฝันมีแนวโน้มนานขึ้นเมื่อเวลาผ่านไป ระหว่างการหลับ 8 ชั่วโมง บุคคลจะใช้เวลากับการฝันสองชั่วโมง
มีผู้มองว่า ฝันเชื่อมโยงกับจิตไร้สำนึก โดยมีตั้งแต่ปกติและสามัญไปจนถึงเหนือจริงหรือแปลกประหลาดเกิน ฝันสามารถมีได้หลายอารมณ์ เช่น กลัว ตื่นเต้น สนุกสนาน เศร้าโศก ผจญภัยหรือเกี่ยวกับเพศ เหตุการณ์ในฝันโดยทั่วไปอยู่นอกเหนือการควบคุมของผู้ฝัน ยกเว้น lucid dream ที่ผู้ฝันรู้สึกตัว ฝันบางครั้งได้สร้างความคิดริเริ่มแก่บุคคลหรือให้ความรู้สึกถึงแรงบันดาลใจ
ฝันในสิ่งมีชีวิตอื่น.
จากการวิจัยพบว่าสัตว์ก็มีฝันเช่นเดียวกับมนุษย์ โดยเมื่อสัตว์หลับอยู่ในสถานะ REM สัตว์จะมีฝันเกิดขึ้น สัตว์ที่มีระยะของสถานะ REM นานที่สุดคือตัว อาร์มาดิลโล ที่มีลักษณะคล้ายตัวตุ่น สัตว์ที่มีฝันบ่อยที่สุดคือสัตว์เลี้ยงลูกด้วยนมและสัตว์ประเภทนกจากการทดสอบฝันของแมวพบว่ามันมักจะฝันถึงการล่าเหยื่อโดยอ้างอิงจากลักษณะการเคลื่อนไหวของขาและร่างกาย ในขณะที่สุนัขได้มีการเคลื่อนไหวของช่วงขาในลักษณะของการวิ่งรวมถึงการเห่าในขณะหลับ
ฝันกับความเชื่อ.
ชาวกรีกและโรมันโบราณเชื่อกันว่า ฝันคือสารจากพระเจ้า ชาวอียิปต์โบราณ เชื่อว่าผู้ที่เข้าใจฝัน คือบุคคลพิเศษ ในประเทศจีน เชื่อกันว่าฝัน คือการผละวิญญาณจากร่างหนึ่ง ไปสู่อีกร่างในโลกแห่งฝัน ที่ซึ่งร่างนั้นเพิ่งตื่น ชนเผ่าพื้นเมืองอเมริกันบางชนเผ่า และชาวเม็กซิกันที่เจริญแล้ว เชื่อว่า ฝันคืออีกโลกหนึ่ง ที่เราไปเยือนในยามหลับ และในยุโรป ผู้คนเชื่อกันว่า ฝันคือสิ่งชั่วร้าย และอาจชักนำให้คนหันไปทำสิ่งเลวร้ายได้
คามิจุ!

คามิจุ! (; โรมาจิ: "Kamichu!") เป็นการ์ตูนญี่ปุ่นที่มีเนื้อหาเกี่ยวกับเด็กนักเรียนมัธยมต้นชื่อ ยูริเอะ ฮิโตสึบาชิ (一橋ゆりえ) ซึ่งในคืนหนึ่งค้นพบว่าเธอกลายเป็นเทพเจ้าองค์หนึ่งในศาสนาชินโต คามิจุ! ถูกนำมาสร้างเป็นอนิเมะออกแพร่ภาพครั้งแรกในประเทศญี่ปุ่นทางสถานีโทรทัศน์ทีวีอาซาฮิ ตั้งแต่เดือนมิถุนายนถึงเดือนกันยายน 2548 นอกจากนี้ยังมีมังงะภายใต้ชื่อเดียวกันตีพิมพ์อยู่ในนิตยสารเด็งเงกิไดโอ แต่งเรื่องโดยเบซาเมะมุโช และวาดภาพโดยฮารุโกะ ฮานาฮารุ
โดจินชิ

โดจินชิ (; โรมาจิ: "Dōjinshi") หมายถึง สื่อสัญชาติญี่ปุ่นที่สร้างและจัดจำหน่ายโดยมือสมัครเล่น โดยอาจเป็นมังงะ อนิเมะ นิยาย หนังสือรวมภาพเขียนหรืองานศิลปะ หรือวิดีโอเกม อย่างไรก็ดีศิลปินอาชีพหลายคนตีพิมพ์โดจินชิเพื่อเผยแพร่ผลงานของตนโดยไม่ผ่านสำนักพิมพ์ คำว่าโดจินชิสร้างมาจากคำว่า 同人 ซึ่งแปลว่า "กลุ่มคนที่มีความสนใจแบบเดียวกัน" และ 誌 ซึ่งแปลว่า "นิตยสาร" หรือ "การเผยแพร่" กลุ่มผู้สร้างโดจินชิมักเรียกตัวเองว่า "เซอร์เคิล" (サークル, circle)
โดจินชิโดยส่วนมากจะเขียนโดยแฟน ๆ ของการ์ตูนที่ได้รับความนิยม โดยนำตัวละครจากการ์ตูนที่ชื่นชอบมาเขียนเรื่องราวเพิ่มเติมออกไปตามแต่จินตนาการของแฟน ๆ นับเป็นการตอบสนองความต้องการของแฟนการ์ตูนในแบบหนึ่ง อย่างไรก็ดีโดจินชิก็สามารถเป็นเรื่องที่ผู้วาดแต่งขึ้นมาเองก็ได้ 
โดจินชิเป็นทางเลือกสำหรับศิลปินหรือนักประพันธ์ที่ต้องการเผยแพร่ผลงานโดยไม่ต้องผ่านการกลั่นกรองหรือประเมินคุณค่าจากสำนักพิมพ์ การเผยแพร่ทำได้โดยจำหน่ายผลงานของตนได้ในงานขายตรงโดจินชิ ที่ใหญ่ที่สุดคืองานคอมิเก็ตจัดในหน้าร้อนและหน้าหนาวของทุกปีที่โตเกียวบิ๊กไซต์ มีผู้เข้าร่วมงานไม่ต่ำกว่าครั้งละ 400,000 คน นอกจากนี้ปัจจุบันนักเขียนโดจินชิยังสามารถจำหน่ายผลงานทางอินเทอร์เน็ต หรือทางร้านหนังสือซึ่งขายเฉพาะโดจินชิได้อีกด้วย
นักเขียนการ์ตูนชาวญี่ปุ่นชื่อดังหลายคนเช่น เค็ง อากามัตสึ, คิโยฮิโกะ อาซูมะ, และแคลมป์ เผยแพร่ผลงานของตนในระยะแรก ๆ เป็นโดจินชิ และปัจจุบันก็มีนักเขียนการ์ตูน นักออกแบบตัวละคร และศิลปินมืออาชีพหลายคนที่ยังเขียนโดจินชิควบคู่กับงานหลักไปด้วย เช่น มาริโอะ คาเนดะ, เคจิ โกโต, และโทนี ทากะ
ปัจจุบันการเขียนโดจินชิได้รับความนิยมมากขึ้นเรื่อย ๆ ในประเทศไทย โดยมีการจัดงานขายตรงโดจินชิเป็นระยะ ๆ ตลอดทั้งปี อาทิ งานโคมิคอนโรด, งานคอมิกซีซัน เป็นต้น
บางครั้งการ์ตูนโป๊ที่เป็นลายเส้นแบบการ์ตูนญี่ปุ่นอาจถูกเรียกรวม ๆ ว่าโดจินชิ เพื่อเลี่ยงการกล่าวถึงโดยตรง แม้ว่าโดจินชิไม่จำเป็นต้องมีฉากลามกอนาจารเสมอไปก็ตาม บางครั้งโดจินชิยังอาจหมายความเฉพาะเจาะจงถึงการ์ตูนยาโออิ (ชายรักชาย) หรือการ์ตูนยูริ (หญิงรักหญิง) แต่ไม่ได้หมายความว่าความหมายที่แท้จริงของโดจินชิจะแปลว่า "การ์ตูนโป๊" ตามที่คนส่วนมากเข้าใจผิดกัน
เซน

เซน  เป็นนิกายในศาสนาพุทธฝ่ายมหายาน นับถือกันอย่างแพร่หลายในแถบเอเชียตะวันออก (จีน, ญี่ปุ่น, เกาหลี) 
คำว่า "เซน" เป็นชื่อภาษาญี่ปุ่นของคำว่า "ฉาน" (แต้จิ๋วออกเสียงว่า "เซี้ยง") ในภาษาจีน ที่มาจากคำว่า "ธฺยาน" ในภาษาสันสกฤตอีกทอดหนึ่ง (ตรงกับคำว่า "ฌาน" ในภาษาบาลี) ซึ่งหมายถึง การเพ่งอารมณ์จนใจแน่วแน่เป็นอัปปนาสมาธิ มีจิตที่สงบและประณีต
เซน มีต้นกำเนิดจากประเทศอินเดีย พัฒนาที่ประเทศจีน ก่อนที่จะถูกเผยแพร่มาสู่เกาหลีและเข้าสู่ประเทศญี่ปุ่น โดยได้รับอิทธิพลมาจากลัทธิขงจื๊อและลัทธิเต๋า ในช่วงระหว่างที่เผยแผ่มาสู่ญี่ปุ่น การฝึกตนของนิกายเซน เน้นที่การนั่งสมาธิเพื่อการรู้แจ้ง
ช่วงกลางคริสต์ศตวรรษที่ 20 เซนยังได้เป็นปรัชญาในการดำรงชีวิต และรู้จักกันทั่วโลก โดยแสดงถึงแนวทางการใช้ชีวิต การทำงาน และศิลปะ
เซนยึดถือหลักปฏิบัติธรรมตามหลักของพระพุทธเจ้า ตามหลักของการฝึกสติ อริยสัจ 4 และมรรค 8 เซน ได้รับการยอมรับจากบุคคลที่ไม่ใช่พุทธศาสนิกชนโดยเฉพาะอย่างยิ่งบุคคลนอกทวีปเอเชีย ที่สนใจในเซนสามารถศึกษาและปฏิบัติธรรมได้ และได้เกิดนิกายสายย่อยออกมาที่เรียกว่าคริสเตียนเซน
วัฒนธรรมของชาวญี่ปุ่นที่ชาวต่างชาติรู้จักกันดี ได้แฝงเอาพุทธปรัชญา แบบเซนไว้อย่างแนบแน่น เช่น พิธีชงชา อิเคบานะ (การจัดดอกไม้แบบญี่ปุ่น) วิถีซามุไร คิวโด(การยิงธนูแบบญี่ปุ่น) แม้แต่แนวทางการเล่นโกะหรือหมากล้อมแบบญี่ปุ่น เป็นต้น
พระสังฆปริณายกในนิกายเซน.
ตามคติของนิกายเซน ถือว่าธรรมเนียมของนิกายนี้ได้รับการสืบทอดจากพระศากยมุนีพุทธเจ้า (釋迦牟尼佛) ผ่านทางพระอริยสงฆ์สาวกในสายของพระมหากัสสปะ โดยได้รับการถ่ายทอดธรรมะด้วยวิถีแห่ง "จิตสู่จิต" และรับมอบบาตร จีวร สังฆาฏิ ของพระพุทธเจ้าเป็นสัญลักษณ์สำคัญของตำแหน่ง จนมาถึงพระโพธิธรรมซึ่งเป็นผู้นำนิกายเซนจากอินเดียมาสู่จีน มีจำนวนทั้งสิ้น 28 องค์ ดังนี้
หลังจากพระโพธิธรรมนำศาสนาพุทธนิกายเซนจากอินเดียเข้ามาสู่ประเทศจีนแล้ว จึงมีการสืบทอดธรรมและตำแหน่งพระสังฆนายกในจีนต่อมาอีก 6 องค์ (หนังสือบางแห่งนับว่ามี 7 องค์) ดังนี้
พ.ศ. 1933

พุทธศักราช 1933 ใกล้เคียงกับ
เหตุการณ์.
14 เมษายน – John VII Palaiologosโค่นล้มJohn V Palaiologos ผู้เป็นปู่ของเขา ในฐานะจักรพรรดิไบแซนไทน์
19 เมษายน – โรเบิร์ตที่ 3 ขึ้นครองราชย์เป็นกษัตริย์แห่งสกอตแลนด์ สืบต่อจาก โรเบิร์ตที่ 2บิดา
26 พฤษภาคม – สงครามกลางเมืองลิทัวเนีย : สนธิสัญญาโคนิซแบร์กได้รับการลงนามในโคนิซแบร์กระหว่าง ขุนนางชาว ซามัวกิเตียนและตัวแทนของอัศวินทิวทอนิก
11 กันยายน – สงครามกลางเมืองลิทัวเนีย : กองกำลังผสมของวิทอทัสและอัศวินทิวทอนิก เริ่มปิดล้อม วิลนีอุสเป็นเวลา 5 สัปดาห์ดยุคแห่งเฮอริฟอร์ด (ซึ่งต่อมาเป็นกษัตริย์เฮนรีที่ 4 แห่งอังกฤษ) เป็นหนึ่งในอัศวินยุโรปตะวันตกที่รับใช้ในกองกำลังผสม
17 กันยายน – จอห์นที่ 7 พาลาโอโลกอสแสวงหาที่หลบภัยกับสุลต่านบาเยซิดที่ 1 แห่ง จักรวรรดิออตโตมัน หลังจากที่จอห์นที่ 5 พาลาโอโลกอส ได้รับการคืนสถานะโดย มานูเอลบุตรชายของพระองค์และสาธารณรัฐเวนิส
9 ตุลาคม – พระเจ้าเฮนรีที่ 3 ขึ้นครองราชย์เป็นกษัตริย์แห่งแคว้นคาสตีลและเลออนสืบ ต่อจากพระบิดา คือ พระเจ้าจอห์นที่ 1
วันถึงแก่กรรม.
16 กุมภาพันธ์ – รูเพิร์ตที่ 1 ผู้คัดเลือกพาลาไทน์ (เกิด ค.ศ. 1309)
20 มีนาคม – อเล็กซิออสที่ 3 เมกัส โคมเนอสจักรพรรดิแห่งเทรบิซอนด์ (เกิด1338)
19 เมษายน – พระเจ้าโรเบิร์ตที่ 2 แห่งสกอตแลนด์ (เกิด ค.ศ. 1316)
8 กรกฎาคม – อัลเบิร์ตแห่งแซกโซนีบิชอปแห่งฮาลเบอร์สตัดท์และนักปรัชญา ชาวเยอรมัน (เกิดประมาณค.ศ.  1320)
14 สิงหาคม – จอห์น ฟิตซ์อลัน บารอนอรันเดลที่ 2ทหารอังกฤษ (เกิด ค.ศ. 1364)
23 กันยายน – จอห์นที่ 1 ดยุกแห่งลอร์เรน (เกิด ค.ศ. 1346)
9 ตุลาคม – กษัตริย์จอห์นที่ 1 แห่งกัสติยา (ตกจากหลังม้า) (ประสูติ ค.ศ. 1358)
กันยายน – ทาวติวิลเจ้าชายแห่งรูเทเนียดำ
เดวิด เกตส์

เดวิด เกตส์ (เกิดเมื่อวันที่ 11 ธันวาคม ค.ศ. 1940) เป็นนักร้องและนักแต่งเพลงชาวอเมริกัน เป็นที่รู้จักในฐานะนักร้องนำวงเบรด (Bread) ซึ่งก่อตั้งเมื่อปี ค.ศ. 1967 
ประวัติ.
เดวิด เกตส์เกิดที่เมือง Tulsa รัฐโอคลาโฮมา (ปัจจุบันรู้จักในชื่อว่า Bolewood Acres) สหรัฐอเมริกา เขาลาออกจากโรงเรียนมัธยมและแต่งงานเมื่อยังเป็นวัยรุ่นแล้วย้ายมาแสวงโชคที่แคลิฟอร์เนีย เพื่อเริ่มงานดนตรีของเขา เขาประสบความสำเร็จอย่างรวดเร็วกับวงเบรด และมีเพลงฮิตมากมาย อาทิ 
หลังจากที่แยกจากวงเบรด เขายังออกอัลบั้มเดียวอีกหลายชุด ในปี ค.ศ. 1977 เพลงประกอบภาพยนตร์เรื่อง The Goodbye Girl ที่เขาแต่งได้รับรางวัลออสการ์
เสียงอันเป็นเอกลักษณ์และบุคลิกภาพของเดวิดมีส่วนอย่างมากที่ทำให้เขาได้รับความนิยม นอกนี้ยังมีเพลงดังๆอีกหลายเพลงที่เขาแต่งแต่ขับร้องโดยน้องร้องคนอื่นเช่น "If" (ร้องโดย Telly Savalas) และ "Everything I Own" (ร้องโดย Boy George)
เควิด เกตส์ อยู่ในวงการดนตรีของอเมริกาตลอดมา เขากลับมามีชื่อเสียงอีกครั้งในช่วงปี 1990 และยังแต่งเพลงและแสดงดนตรีจนถึงปัจจุน (ค.ศ. 2006) เขาออกอัลบั้ม The David Gates Songbook ในปี ค.ศ. 2002 โดยประกอบไปด้วยเพลงใหม่หลายเพลง
พ.ศ. 1955

พุทธศักราช 1955 ใกล้เคียงกับ ค.ศ. 1412 และ ค.ศ. 1413
ผู้นำ.
"สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1955"
เหตุการณ์.
== วันเกิด =
ATC รหัส R06

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
R ระบบทางเดินหายใจ (Respiratory system)
 R06AA01 โบรมาซีน (Bromazine)
 R06AA02 ไดเฟนไฮดรามีน (Diphenhydramine)
 R06AA04 คลีมาสทีน (Clemastine)
 R06AA06 คลอร์เพน็อกซามีน (Chlorphenoxamine)
 R06AA07 ไดเฟนิลพิราลีน (Diphenylpyraline)
 R06AA08 คาร์บิน็อกซามีน (Carbinoxamine)
 R06AA09 ด๊อกซิลามีน (Doxylamine)
 R06AA52 ไดเฟนไฮดรามีน combinations
 R06AA54 คลีมาสทีน combinations
 R06AA56 คลอร์เพน็อกซามีน combinations
 R06AA57 ไดเฟนิลพิราลีน combinations
 R06AB01 บรอมเฟนิรามีน (Brompheniramine)
 R06AB02 เดกซ์คลอเฟนิรามีน (Dexchlorpheniramine)
 R06AB03 ไดเมตินดีน (Dimetindene)
 R06AB04 คลอร์เฟนามีน (Chlorphenamine)
 R06AB05 เฟนิรามีน (Pheniramine)
 R06AB06 เดกซ์บรอมเฟนิรามีน (Dexbrompheniramine)
 R06AB07 ทาลาสทีน (Talastine)
 R06AB51 บรอมเฟนิรามีน combinations
 R06AB52 เดกซ์บรอมเฟนิรามีน combinations
 R06AB54 คลอร์เฟนามีน combinations
 R06AB56 เดกซ์บรอมเฟนิรามีน combinations
 R06AC01 เมพิรามีน (Mepyramine)
 R06AC02 ฮีสตาไพร์โรดีน (Histapyrrodine)
 R06AC03 คลอโรพิรามีน (Chloropyramine)
 R06AC04 ไตรเพเลนนามีน (Tripelennamine)
 R06AC05 เมทาพิริลีน (Methapyrilene)
 R06AC06 ทอนไซลามีน (Thonzylamine)
 R06AC52 ฮีสตาไพร์โรดีน combinations
 R06AC53 คลอโรพิรามีน combinations
 R06AD01 อะลิเมมาซีน (Alimemazine)
 R06AD02 โปรเมทาซีน (Promethazine)
 R06AD03 ไธเอธิลเปอราซีน (Thiethylperazine)
 R06AD04 เมทไดลาซีน (Methdilazine)
 R06AD05 ไฮดรอกซิลโปรเมทาซีน (Hydroxyethylpromethazine)
 R06AD06 ไทอะซินาม (Thiazinam)
 R06AD07 มีควิทาซีน (Mequitazine)
 R06AD08 โอโซเมมาซีน (Oxomemazine)
 R06AD09 ไอโซไทเพนดิล (Isothipendyl)
 R06AD52 โปรเมทาซีน combinations
 R06AD55 ไฮดรอกซีเอทิลโปรเมทาซีน combinations
 R06AE01 บิวคลิซีน (Buclizine)
 R06AE03 ไซคลิซีน (Cyclizine)
 R06AE04 คลอร์ไซคลิซีน (Chlorcyclizine)
 R06AE05 มีโคลซีน (Meclozine)
 R06AE06 ออกซาโทไมด์ (Oxatomide)
 R06AE07 เซทิไรซีน (Cetirizine)
 R06AE09 เลโวเซทิริซีน (Levocetirizine)
 R06AE51 บิวคลิซีน combinations
 R06AE53 ไซคลิซีน combinations
 R06AE55 มีโคลซีน combinations
 R06AX01 บามิพีน (Bamipine)
 R06AX02 ไซโปรเฮปตาดีน (Cyproheptadine)
 R06AX03 ทีนาลิดีน (Thenalidine)
 R06AX04 เฟนินดามีน (Phenindamine)
 R06AX05 แอนตาโซลีน (Antazoline)
 R06AX07 ไตรโพรลิดีน (Triprolidine)
 R06AX08 ปิร์โรบิวตามีน (Pyrrobutamine)
 R06AX09 อะซาตาดีน (Azatadine)
 R06AX11 แอสเทมมีโซล (Astemizole)
 R06AX12 เทอร์เฟนาดีน (Terfenadine)
 R06AX13 ลอราตาดีน (Loratadine)
 R06AX15 เมบไฮโดรลิน (Mebhydrolin)
 R06AX16 เดปโตรพีน (Deptropine)
 R06AX17 คีโตติเฟน (Ketotifen)
 R06AX18 อะคริวาสทีน (Acrivastine)
 R06AX19 อะเซลาสทีน (Azelastine)
 R06AX21 ไตรโตควอลีน (Tritoqualine)
 R06AX22 อีบาสทีน (Ebastine)
 R06AX23 ไพเมตไทซีน (Pimethixene)
 R06AX24 อีพินาสทีน (Epinastine)
 R06AX25 ไมโซลาสทีน (Mizolastine)
 R06AX26 เฟกโซเฟนาดีน (Fexofenadine)
 R06AX27 เดสลอร์อาตาดีน (Desloratadine)
 R06AX28 รูปาตาดีน (Rupatadine)
 R06AX53 ทีนาลิดีน combinations
 R06AX58 ไพร์โรบิวตามีน combinations
บุญคลี ปลั่งศิริ

บูญคลี ปลั่งศิริ อดีตประธานคณะกรรมการบริหาร บริษัท ชิน คอร์ปอเรชั่น จำกัด (มหาชน) เป็นผู้บริหารระดับสูง ที่ถูกยกย่องให้เป็นผู้บริหารที่อยู่แถวหน้าของไทย การวิเคราะห์แต่ละอย่างได้ลงในหนังสือพิมพ์อยู่บ่อยครั้ง เป็นผู้ที่ปรับเปลี่ยน บริษัท ชิน คอร์ปอเรชั่น จำกัด (มหาชน) ให้กลายมาเป็น Conglomerate รายใหญ่ที่สุดในประเทศไทย
ในช่วงการดูแลกิจการของบริษัท ชิน คอร์ปอเรชั่น จำกัด (มหาชน) ได้ขยายงานออกไปสายธุรกิจอื่น เช่น สถานีโทรทัศน์ไอทีวี, แอร์เอเชีย, Capital OK, Shinee.com และอื่นๆ
ประวัติ.
บุญคลี ปลั่งศิริ (ชื่อจีน ปัง บ่งคี้) เกิดเมื่อวันที่ 19 มิถุนายน พ.ศ. 2494 ที่อำเภอบางปะกง จังหวัดฉะเชิงเทรา เป็นบุตรคนสุดท้องของครอบครัว ในจำนวนพี่น้องทั้งหมด 4 คน ครอบครัวเป็นชาวจีนที่อพยพมาอยู่ประเทศไทย สมรสแล้วมีบุตรสาว 3 คน
เริ่มศึกษาในโรงเรียนสุเทพประสาธ ในระดับชั้นประถมศึกษา ต่อมาเมื่อเข้าสู่ระดับชั้นมัธยมศึกษาตอนต้น ได้เข้าศึกษาที่โรงเรียนเซนต์หลุยส์ ก่อนที่มัธยมปลาย เขาจะย้ายมาศึกษาต่อ ณ โรงเรียนเตรียมอุดมศึกษา ที่กรุงเทพ 
ต่อมาได้เข้าศึกษาต่อระดับอุดมศึกษา ณ คณะวิศวกรรมศาสตร์ จุฬาลงกรณ์มหาวิทยาลัย ในสาขาไฟฟ้าสื่อสาร เพื่อนร่วมรุ่นในคณะวิศวกรรมศาสตร์ (รุ่น 11) ที่มีชื่อเสียง เช่น คุณอารักษ์ ชลธาร์นนท์ ซึ่งปัจจุบันดำรงตำแหน่งใน ชิน คอร์ป รับผิดชอบ แอร์เอเชีย และ อนันต์ อัศวโภคิน ผู้บริหาร แลนด์ แอนด์ เฮ้าส์
หลังจากนั้นได้ทุนของสำนักงานคณะกรรมการข้าราชการพลเรือน ไปเรียนต่อยังประเทศสหรัฐอเมริกา ด้านวิทยาศาสตร์และวิศวกรรมคอมพิวเตอร์ มหาวิทยาลัยอิลลินอยส์ เออร์แบนา-แชมเปญจน์
ผ่านหลักสูตรวิทยาลัยป้องกันราชอาณาจักร รุ่น 4414 (วปรอ. 4414)
การทำงาน.
ภาคราชการ.
เริ่มทำงานที่การไฟฟ้าฝ่ายผลิตแห่งประเทศไทย ในตำแหน่งตำแหน่งวิศวกร สังกัดอยู่ในกองระบบรีเลย์และทดสอบ เมื่อได้รับทุนไปเรียนทีต่างประเทศและจบกลับมารับราชการใช้ทุนอยู่ที่ กองโทรเลข กรมไปรษณีย์โทรเลข ตำแหน่งนายช่างโท และต่อมาก็ได้รับการเลื่อนตำแหน่งเป็น ผู้อำนวยการกองโทรศัพท์ระหว่างประเทศ การสื่อสารแห่งประเทศไทย หรือ บริษัท กสท. โทรคมนาคม จำกัด (มหาชน) ในปัจจุบัน)
ภาคเอกชน.
ระหว่างที่ทำงานราชการอยู่นั้น ได้มีโอกาสทำงานเสริมโดยเป็นอาจารย์พิเศษตามมหาวิทยาลัยต่างๆ และได้ไปช่วยวางระบบโทรศัพท์มือถือให้แก่ บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด ทำให้ได้พบและมีสายสัมพันธ์ที่ดีกับพ.ต.ท.ทักษิณ ชินวัตร เจ้าของกิจการ และด้วยความคิดเขาที่ว่า ถ้ายังรับราชการแบบนี้ ต้องทำงานเหนื่อยแน่นอน จึงได้ตัดสินใจลาออกมาจาก การสื่อสารแห่งประเทศไทย และมาอยู่กับ บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด ปัจจุบันคือ บริษัท ชิน คอร์ปอเรชั่น จำกัด (มหาชน) ตามคำชักชวนของ พ.ต.ท. ทักษิณ ชินวัตร
เมื่อเข้ามาทำงานที่ บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด ได้รับตำแหน่งเป็นกรรมการผู้อำนวยการกลุ่มชินวัตรกรุ๊ปและได้รับการเลื่อนตำแหน่งเป็น ประธานคณะกรรมการบริหาร บริษัท ชิน คอร์ปอเรชั่น จำกัด (มหาชน) ในปัจจุบัน และดำรงตำแหน่งเป็นกรรมการบริษัทในเครืออีกหลายบริษัท
เมื่อวันที่ 22 มีนาคม พ.ศ. 2550 ได้มีการประชุมคณะกรรมการบริษัท และมีการเปลี่ยนแปลงตัวผู้บริหาร โดยแต่งตั้งให้ นายสมประสงค์ บุญชัย ขึ้นมาดำรงตำแหน่งประธานคณะกรรมการบริหาร แทนนายบุญคลี ปลั่งศิริ โดยในปัจจุบัน นายบุญคลี ปลั่งศิริ มีตำแหน่งอยู่ในบริษัท ชิน คอร์ปอเรชั่น จำกัด (มหาชน) เป็นกรรมการของบริษัทประธานบริหารสูงสุด บริษัท วิน วิน จำกัด (ปิดกิจการลงแล้วเมื่อ พ.ศ. 2551)
อยากให้เรื่องนี้ไม่มีโชคร้าย

อยากให้เรื่องนี้ไม่มีโชคร้าย  เป็นหนังสือชุดสำหรับเด็ก เขียนโดยแดเนียล แฮนด์เลอร์ ภายใต้นามปากกาเลโมนี สนิกเก็ต และวาดภาพประกอบโดยเบร็ต เฮลควิสท์ ปัจจุบัน ในชุดหนังสือนี้ มีอยู่ด้วยกันสิบสามเล่ม โดยแต่ละเล่ม มีสิบสามบท และเล่มพิเศษ เช่น "อัตชีวประวัติไม่ธรรมดา" เล่มแรกของชุด"ลางร้ายเริ่มปรากฏ" นั้น ตีพิมพ์ในปี พ.ศ. 2545 โดยสำนักพิมพ์นานมีบุ๊คส์ และยังมีภาพยนตร์ ที่สร้างโดยใช้เนื่อหาของหนังสือสามเล่มแรก ซึ่งเข้าฉายในวันที่ 17 ธันวาคม พ.ศ. 2547
เนื้อเรื่องย่อ.
หนังสือชุดนี้ติดตามชีวิตของสามเด็กกำพร้าโบดแลร์ ไวโอเล็ต เคลาส์ และซันนี่ หลังจากการจากไปอย่างกะทันหันของพ่อแม่ในกองเพลิงในบ้านของตัวเอง ในลางร้ายเริ่มปรากฏ พวกเขาถูกส่งไปอยู่กับญาติห่าง ๆ เคาต์โอลาฟ ซึ่งเป็นคนชั่วร้ายมาก ในเล่มต่อ ๆ ไป โอลาฟปลอมตัวเพื่อเข้าใกล้พวกโบดแลร์เพื่อขโมยมรดกพวกเขา พวกโบดแลร์พยายามที่จะขอความช่วยเหลือจากผู้ดูแลมรดกของพวกเขา มิสเตอร์โพ แต่โพไม่รู้ตัวเกี่ยวกับโอลาฟเสมอ ในตอนแรก เขาคิดว่าโอลาฟเหมาะสมสำหรับดูแลพวกโบดแลร์ แต่สุดท้ายเขาก็รู้ถึงความชั่วร้ายของโอลาฟ
พวกโบดแลร์รู้เกี่ยวกับองค์กรลับ ว.ฟ.ด. ซึ่งเกี่ยวข้องกับโอลาฟ และพวกเขาค่อย ๆ รู้มากขึ้น และมากขึ้นเกี่ยวกับ ว.ฟ.ด. และรู้ว่ามันเป็นสิ่งสำคัญในชีวิตพวกเขาเลยทีเดียว
ประเภท.
เรื่องส่วนใหญ่สร้างด้วยความโชคร้าย ในปกหลังจะเตือนผู้อ่านเกี่ยวกับเรื่องร้ายๆในเล่มนั้น ๆ และแนะนำให้อ่านเรื่องอื่นแทน ในแต่ละเล่มจะเริ่มด้วยการอุทิศแด่บีทริซผู้เป็นที่รักของสนิกเก็ตและล่วงลับไปแล้ว
นอกจากเป้าหมายหลักของชุดนี้ คือ เด็กแล้ว ยังมีเป้าหมายเป็นผู้ใหญ่ด้วย หลายอย่างที่ผู้ใหญ่เท่านั้นที่เข้าใจ เช่น ชื่อของตัวละครที่คล้ายชื่อของคนจริง หรือ ชื่อวรรณกรรมอื่น ๆ เช่น เด็กกำพร้าโบดแลร์เอามาจาก ชาร์ลส์ โบดแลร์ เป็นต้น
หนังสือชุดนี้สร้างขึ้นในฉากที่คล้ายคลึงกับยุค ค.ศ. 1930 จากสิ่งประดิษฐ์ทางวิทยาศาสตร์ในสมัยนั้น
หนังสือชุดนี้ยังสามารถจัดในหมวดหมู่ วรรณกรรมเหลวไหล จากตัวละครต่าง ๆ ในเรื่องการเขียนแบบแปลก ๆ และเนื่อเรื่องที่ไม่ถูกหลัก
การเผยแพร่.
ภาพยนตร์.
"เลโมนี สนิกเก็ต อยากให้เรื่องนี้ไม่มีโชคร้าย" เป็นภาพยนตร์ดัดแปลงจากหนังสือสามเล่มแรกของซีรีส์ ซึ่งได้ผสมเหตุการณ์และตัวละครต่าง ๆ ในเรื่องราวที่เกี่ยวข้อง ซึ่งได้รับการเปิดตัว ณ วันที่ 17 ธันวาคม พ.ศ. 2547
การตอบรับ.
คำวิจารณ์.
คำวิจารณ์ที่มีต่อ "อยากให้เรื่องนี้ไม่มีโชคร้าย" โดยทั่วไปเป็นในเชิงบวก ด้วยความเห็นที่กล่าวว่าซีรีส์นี้สร้างความสนุกสนานได้ทั้งเด็กและผู้ใหญ่ และมีการนำเสนอรูปแบบที่สดใหม่สำหรับผู้ใหญ่สู่เรื่องราวของเด็ก เว็บไซต์ "The Times Online" กล่าวถึงหนังสือว่าเป็น "ปรากฏการณ์ทางวรรณกรรม" และอภิปรายว่าชะตากรรมของเด็กกำพร้าโบดแลร์ช่วยให้เด็กรับมือกับความสูญเสียได้อย่างไร โดยอ้างหลักฐานว่ายอดขายเพิ่มขึ้นหลังวันที่ 11 กันยายน พ.ศ. 2544
โมบิลสูท กันดั้ม

โมบิลสูท กันดั้ม  เป็นการ์ตูนญี่ปุ่นในลักษณะอนิเมะซึ่งผลิตโดยบริษัทซันไรส์ เป็นผลงานของ โยชิยูกิ โทมิโนะ (Yoshiyuki Tomino) ซึ่งถือว่าเป็นอนิเมะที่เป็นต้นกำเนิดหุ่นยนต์ประเภทเรียลโรบ็อตและมีอิทธิผลต่อวงการอนิเมะเป็นอย่างมากในปัจจุบันนี้ ออกอากาศครั้งแรกในญี่ปุ่น เมื่อวันที่ 7 เมษายน ค.ศ.1979 ถึง 26 มกราคม ค.ศ.1980 ทุกวันเสาร์ 17:30 - 18:30 น. รวมทั้งสิ้น 42 ตอน
เนื้อเรื่อง.
ปีศักราชอวกาศ 0079 สงครามระหว่างเอิร์ธนอยด์กับสเปซนอยด์ที่เกิดขึ้นจากการปลดแอกของชาวโคโลนีไซด์ 3 ซึ่งใช้ชื่อว่า ซีอ้อน กองทัพโลกหรือทางกองทัพสหพันธ์ซึ่งเสียเปรียบอยู่เนื่องจากทางซีอ้อนได้คิดอาวุธรุ่นใหม่ขึ้นมา อาวุธที่มีรูปแบบมาจากมนุษย์เรียกว่าโมบิลสูททำให้ทางซีอ้อน นั้นได้เปรียบทางสหพันธ์โลกเป็นอย่างมากในยุทธศาสตร์ทางสงคราม ซึ่งรวมถึงเทคโนโลยีใหม่ที่เรียกว่าอนุภาคไมนอฟสกี้ ที่ทำให้สงครามนั้นยืดเยื้อขึ้น
และที่สุดกองทัพโลกก็ได้คิดค้น โมบิลสูท รุ่นใหม่ขึ้นซึ่งเรียกว่า... บทเริ่มต้นจุดจบของของสงคราม1ปี
อามูโร่ เรย์ เด็กหนุ่มที่อาศัยอยู่ในไซด์ 7 ได้ขึ้นบังคับ กันดั้ม [RX-78-2] ในครั้งที่ซีอ้อนบุกมาโจมตีไซด์7 ทั้งที่ขึ้นขับเป็นครั้งแรก ก็สามารถทำลายแซค[zaku]
ของซีอ้อนได้ถึง2เครื่อง หลังจากนั้นอามูโร่ก็ได้เข้าประจำการ และเป็นกำลังสำคัญให้กับกองทัพโลก ทางซีอ้อนเองก็มีชาร์ อัสนาเบิ้ลฉายาดาวหางแดง เป็นกำลังสำคัญเช่นกัน
ในตอนท้ายของสงคราม ลาล่า คนรักของชาร์ และหญิงที่อามูโร่หลงรัก ได้ยอมสละชีวิตตนเพื่อช่วยชาร์จากการโจมตีของอามูโร่ ทำให้ทั้งชาร์ และ อามูโร่ กลายเป็นคู่แค้นกันตั้งแต่นั้น
เป็นต้นมา สุดท้ายแล้วสหพันธ์โลกก็สามารถเอาชนะสงคราม 1 ปีได้ ชาร์หายสาบสูญ อามูโร่ยังคงเป็นทหารของกองทัพต่อไป
มือใหม่ปราบผี

มือใหม่ปราบผี (Buffy the Vampire Slayer) เป็นละครชุดทางโทรทัศน์ ออกอากาศทางช่องวอร์เนอร์ บราเดอร์สของสหรัฐที่ได้รับความนิยมเป็นอย่างมากตั้งแต่ปี ค.ศ. 1997 ผลงานสร้างของ จอสส์ วีดอน เป็นเรื่องราวเกี่ยวกับ บัฟฟี่ ซัมเมอร์ส (Buffy Summers - นำแสดงโดย ซาราห์ มิเชลล์ เกลลาร์) สาวน้อยนักเรียนไฮสกูล อาศัยอยู่ตามลำพังกับมารดาในเมืองซันนีเดล รัฐแคลิฟอร์เนีย ที่บังเอิญตั้งอยู่บนตำแหน่งปากประตูนรกพอดิบพอดี จึงมีพวกปิศาจออกอาละวาดคร่าชีวิตผู้คนจำนวนมาก เธอได้รับเลือกให้เป็นมือปราบ มีพลังพิเศษ สามารถต่อกรกับเหล่าปิศาจได้ เพื่อลดอัตราการตายในเมืองซันนีเดล บัฟฟี่ต้องออกลาดตระเวนสุสานทุกคืน ในแต่ละตอน บัฟฟี่จะต้องรับมือกับเหล่าอธรรมรูปแบบต่าง ๆ ไม่ว่าจะเป็นผีดูดเลือด มนุษย์ล่องหน มนุษย์หมาป่า มัมมี่สาวสองพันปี งูยักษ์ แม้กระทั่งหุ่นยนต์ ซึ่งก็ได้รับความช่วยเหลือจากกลุ่มเพื่อนของเธอ ไม่ว่าจะเป็น"ไจลส์" ผู้ดูแลมือปราบที่ถูกส่งตัวมาจากสมาคมผู้พิทักษ์มือปราบของเกาะอังกฤษ "วิลโลว" เพื่อนรักที่กลายเป็นแม่มด "แซนเดอร์" เพื่อนชายติ๊งต๊องที่เคยหลงรักบัฟฟี่ "คอร์ดีเลีย" เพื่อนสาวไฮโซที่พูดจาขวานผ่าซาก และโดยเฉพาะอย่างยิ่ง "แองเจล" แวมไพร์กลับใจที่กลายมาเป็นคนรักของเธอ
เสน่ห์ของเรื่องมือใหม่ปราบผี เห็นจะได้แก่การผสมผสานแนวละครที่หลากหลายอย่างลงตัวไว้ในเรื่องเดียว ไม่ว่าจะเป็นตลกขบขัน การต่อสู้ที่ดุเดือด แฟนตาซี รักโรแมนติก หรือแม้กระทั่งชีวิตเศร้าเคล้าน้ำตาด้วยความเป็นดราม่า จากเรื่องราวความรักที่ไม่สมหวังระหว่างบัฟฟี่กับแองเจล นอกจากนั้น บทละครที่ถูกเขียนขึ้นอย่างแยบยลคมคาย ยังสร้างความประทับใจให้แก่ผู้ชมอีกด้วย
ก่อนที่จะโด่งดังทางโทรทัศน์ มือใหม่ปราบผีเคยถูกสร้างเป็นภาพยนตร์ฮอลลีวูดมาแล้วในปี ค.ศ. 1992 แต่ไม่ประสบความสำเร็จเท่าใดนัก
ละครชุดเรื่องมือใหม่ปราบผี ออกอากาศมาทั้งหมด 7 ปีด้วยกัน ได้จบบริบูรณ์ลงแล้ว แต่ก็ยังมีละครชุดเรื่อง"แองเจล" ออกอากาศอยู่ โดยที่จอสส์ วีดอน ได้นำเอาตัวละครพระเอกจากเรื่องบัฟฟี่ มาทำต่อในรูปแบบที่อึมครึม และน่ากลัวกว่า